Booth Genshin Impact dibuka di Sunway Velocity! Ada hadiah yang anda boleh menangi!

Jika anda pemain atau peminat Genshin Impact, bolehlah anda melawat ke Sunway Velocity Mall di Kuala Lumpur. Di sana, ada sebuah booth khas Genshin Impact untuk anda bergambar serta menyertai acara yang dianjurkan. Booth tersebut tersedia bermula 25 Januari sehingga 7 Februari 2022.

Sumber: Sunway Velocity
Lokasi booth itu terletak di tingkat tiga berdekatan dengan kedai Myung Rang. Kalau anda masih tidak menjumpainya, ada kadbod Ganyu dan Zhongli yang akan berada di hadapan booth tersebut. Terdapat dua acara tersedia yang anda boleh sertai. Berikut adalah acaranya:

Photo ChallengeAnda perlu menangkap gambar anda di booth Genshin Impact.Gambar tersebut perlu dimuatnaik di mana-mana media sosial dengan hashtag #genshin dan #genshinimpact.Setelah selesai, anda perlu tunjukkannya kepada staf yang terlibat untuk menyelesaikan acara ini.Katheryne’s Magic WordAnda perlu mencari perkataan dan menulisnya dengan jelas.Ada petunjuk yang diberikan iaitu ” bongkar rahsia magis Tevyat yang diawasi.” Seteleah anda selesai, tunjukkan hasil penyiasatan anda kepada staf terlibat.
Sumber: Chee T Theng (Facebook)
Anda boleh mendapat beberapa hadiah menarik dari acara ini. Antaranya ialah poskad serta pelapik cawan/ coaster. Selain daripada itu, acara giveaway khas Genshin Impact juga dijalankan di Facebook Sunway Velocity. Anda berpeluang untuk memenangi acrylic standee Zhongli atau Raiden Shogun. Untuk menyertainya, anda hanya perlu komen di post facebook tersedia dengan jawapan untuk soalan berikut:
Apakah watak Genshin Impact kegemaran anda?Tag dua kawan untuk dibawa ke Sunway VelocityLetakkan hashtag #GenshinImpact, #Genshin dan #SunwayVelocity

Giveaway tersebut akan tamat pada 6 Februari ini. Jadi, cepat-cepat tinggalkan komen di post tersebut! Jika anda pergi untuk melihat booth tersebut, jangan lupa patuhi segala SOP yang telah ditetapkan. Kita jaga komuniti Genshin dengan baik.
Untuk mendapatkan liputan lain mengenai Genshin Impact, sila klik pada pautan ini.
Sumber: Facebook Sunway Velocity
 Muat turun di sini

Genshin ImpactPublisher: miHoYoDeveloper: miHoYoRelease Date: 2020-09-28Android, Microsoft Windows, Nintendo Switch, PlayStation 4, PlayStation 5
Genshin Impact adalah permainan video permainan peranan bebas-permainan, bebas permainan fantasi berasaskan gacha yang dikembangkan dan diterbitkan oleh studio pengembangan permainan miHoYo. Ini adalah permainan kedua dari miHoYo yang menampilkan IP asli, yang pertama adalah Gun GirlZ. Kini ia hadir untuk mobile, PC dan PS4 dan juga boleh cross-play!

Jangan lupa untuk ikuti kami di TikTok!
  @gamersantaimy
Tags: BoothGenshin ImpactSunway Velocity


Pengganti PUBG Mobile, Game For Peace Menghasilkan RM58.28 Juta Dalam Tempoh 72 Jam Keluarannya

Pengganti PUBG, iaitu Game For Peace telah menggantikan permainan asal itu selepas syarikat gergasi tersebut tidak mendapat kelulusan daripada kerajaan China untuk monetise permainan tersebut di negara itu. Namun, ianya bukanlah masalah untuk mereka kerana gelaran baru itu membawa pulang US $14 juta (RM58.28 juta) dalam masa 72 jam! Permainan ini juga hadir dalam versi iOS, yang mendapat kedudukan teratas sebagai permainan percuma yang dimuat turun paling banyak di Apple China App Store pada 10 Mei lepas, mengikut data dari Sensor Tower.

Game For PEace
Kelewatan kelulusan dan tindakan keras kerajaan China terhadap kandungan telah menyekat Tencent daripada menjana pendapatan dari versi mudah alih PUBG, jadi ia menghentikan permainan terkenal itu minggu lalu dan melancarkan Game For Peace, yang mempunyai permainan serupa sepertinya dan membolehkan pengguna untuk memindahkan data mereka dari PUBG secara automatik. Tencent menerima kelulusan untuk menjana pendapatan daripada tajuk baru ini bulan lepas, yang bermaksud pengguna boleh membeli barang-barang, skin dan lain-lain dalam permainan dengan serta-merta.

Tencent bagaimanapun masih mengikut kempen kerajaan untuk melindungi kesihatan kanak-kanak dan menghalang ketagihan permainan, jadi Game for Peace hanya tersedia untuk pemain berumur 16 tahun ke atas, dan akan membatasi masa bermain bagi mereka yang berumur 16 hingga 18 tahun pada hanya dua jam sehari. Nampaknya, klon PUBG ini masih mendapat sambutan menggalakkan daripada pemain dan rakyat di sana!
Sumber: Sensor Tower
Jangan lupa untuk ikuti kami di TikTok!
  @gamersantaimy
Tags: Androidchinagame for peaceiOSpenggantipubgpubg mobilePUBGM


MANGA Plus menawarkan kesemua bab untuk siri manga terpilih melalui aplikasi!

Kalau dahulu memang susah untuk kita membaca manga dan kebanyakan daripada kita pergi ke laman web haram untuk membacanya. Dengan perkembangan teknologi dan Internet, kini manga dan anime juga sudah mudah untuk didapatkan melalui platform rasmi. MANGA Plus merupakan salah satu platform manga yang dibangunkan oleh Shueisha yang menyediakan beratus siri manga terutamanya daripada Shone JUMP. Jika selama ini kita hanya boleh membaca tiga bab terawal dan terakhir, kini kesemua bab untuk beberapa siri manga dibuka untuk dibaca! Tetapi ia hanya tersedia melalui aplikasi MANGA Plus sahaja!

Melalui pengumuman dari Shueisha, syarikat tersebut telah membenarkan kesemua pengguna aplikasi MANGA Plus membaca siri kesukaan mereka dengan kesemua bab tersedia bermula 31 Januari 2022. Ianya bersempena kempen terbaru mereka iaitu “First Read Free” yang menyambut ulang tahun ketiga aplikasi manga tersebut.

MANGA Plus menyediakan lebih daripada 100 siri dengan pelbagai bahasa tersedia seperti bahasa Inggeris, Indonesia, Thailand dan banyak lagi. Servis ini tersedia di seluruh dunia kecuali Jepun, China dan Korea Selatan. Berikut adalah siri tersedia untuk kempen tersebut:
ONE PIECEMy Hero AcademiaJujutsu KaisenBlack CloverDr. StoneMission: Yozakura FamilyUNDEAD UNLUCKMashle: Magic and MusclesAyakashi TriangleMagu-chan: God of DestrutionMe & RoboccoHigh School Family: Kokosei KazokuSAKAMOTO DAYSThe Elusive SamuraiWITCH WATCHBlue BoxPPPPPPAyashimonProtect Me, Shugomaru!Doron DororonBoruto: Naruto Next GenerationsDragon Ball SuperWorld TriggerSeraph of the End: Vampire ReignTwin Star ExorcistsShow-ha Shoten!DandadanSPY x FAMILYGHOST REAPER GIRLMonster #8Excuse me dentist, it’s touching me!Hokkaido Gals Are Super Adorable!Ron Kamonohashi: Deranged Detectivetis Time for “Torture,” PrincessDon’t Blush, Sekime-san!Diamond in the RoughEven If You Slit My MouthChoujin XBlue Exorcist (selepas hiatus)HEART GEAR (selepas hiatus)

Jika lihat pada senarai tersebut, hanya siri yang masih belum tamat yang disediakan sempena kempen tersebut. Jadi, jika anda ingin membaca siri yang sudah tamat, anda hanya mampu untuk  menunggu kemas kini terbaru daripada “re-edition” yang tersedia dengan format yang biasa pada platform itu. Untuk mendapatkan liputan lain mengenai manga, sila klik pautan ini.
Sumber: Laman web rasmi MangaPlus
Jangan lupa untuk ikuti kami di TikTok!
  @gamersantaimy
Tags: mangaManga PlusShueisha


Ulasan *SPOILER* The Dark Pictures Anthology: Little Hope – Naratif gempak & lagi padu!

Tidak banyak permainan video seram yang dikeluarkan kerana kes COVID-19, namun demikian, permainan terkini The Dark Pictures Anthology: Little Hope oleh Supermassive Games, dilancarkan tepat pada waktunya sempena musim yang Halloween. Mari kita bersama-sama terokai bandar Little Hope, dan alami satu kisah rumit yang penuh dengan elemen supernatural dan mistik!

Sebelum itu, saya ingin berterima kasih kepada Bandai Namco Entertainment kerana memberi kami akses ke permainan. Walaupun saya tidak akan membincangkan keseluruhan jalan cerita, akan ada spoiler bagi mereka yang tidak ingin pengalaman dirosakkan. Mari kita mulakan ulasan ini sekarang!

Gameplay asas & kawalan teknikal

Sekiranya anda memang terbiasa dengan permainan Supermassive seperti Until Dawn dan Man of Medan, skema kawalan pada dasarnya adalah sama. Anda mempunyai mini-game untuk quick time event (QTE), dan joystick untuk bergerak. Little Hope dilengkapi dengan pilihan aksesibiliti yang berguna. Antara contoh ialah menghilangkan keperluan untuk menekan kombinasi butang yang berbeza dan tindakan “button mashing“. Untuk playthrough pertama, saya memilih pilihan “HOLD” kerana menganggap button mashing akan mudahkan rosak controller, jadi bagi mereka dengan pemikiran yang sama, ini adalah pilihan yang paling tepat.
Untuk sekuel akan datang, saya mungkin cadangkan pilihan untuk gameplay satu tangan, sari kata untuk pemain buta warna dan bantuan aim assist. Tempoh masa untuk QTE memang cukup, tetapi saya gagal beberapa kali kerana “aiming” di controller memang terlalu sukar! Pada adegan-adegan tertentu, saya merasakan pergerakannya juga agak pelik kerana notifikasi untuk interaksi tidak muncul sehingga saya ubah posisi atau arah sedikit.

Walaupun begitu, saya suka penggunaan kamera dalam permainan kerana variasi sinematik yang diberin dan kamera yang lebih bebas ketika pemain berada di persekitaran yang lebih luas. Jika anda fikirkan daripada perspektif gameplay, sudut kamera ini sebenarnya tidaklah begitu bagus tetapi naratif adalah fokus utama di sini.
Naratif & latar belakang

Bas yang dinaiki oleh protagonis kami mengalami kemalangan dan mereka terperangkap di Little Hope. Pemandu itu hilang, bersama dengan kabus yang muncul entah dari mana. Bandar Little Hope terkenal dengan mitos “witch trial“. Mesti ramai yang tidak percaya perkara khurafat ini tetapi tanda-tanda jelas seperti ukiran pelik, anak patung seram dan poster tentang reinkarnasi berada di sekeliling anda. Kabus ini pun mengelirukan lagi jalan keluar. Nampaknya, terpaksalah kita percaya.

Kemudian, kita ada aksi “time-travel“. Hantu-hantu yang mengikuti anda sebenarnya adalah orang yang sama dalam “flashback” pemain. Ia dapat melihat anda, tetapi orang biasa tidak dapat melihat mereka. Di sini, tindakan anda boleh mempengaruhi beberapa titik sejarah, tetapi bagi sebahagian besarnya, kita harus menganggap bahawa rakan-rakan akan mati, dan anda akan diburu oleh entiti-entiti berbahaya.
Entiti-entiti ini mengekalkan elemen-elemen semasa kematian mereka, seperti entiti milik Angela yang akan berusaha untuk melemaskannya sambil diikat oleh rantai besi. Saya tanpa sengaja  terbuat Angela dibunuh kerana gagal dalam QTE. Maaf ya? Perkara sama juga berlaku pada protagonis lain kerana isu ini. Jangan risau kerana kita boleh menyelamatkan mereka dalam playthrough seterusnya.

Protagonis kami juga memilih untuk kekal bersama selagi boleh. Naratif di mana rakan-rakan berpecah bukanlah sesuatu yang ideal pada pendapat saya. Watak-watak dalam permainan ini tidak terlalu bodoh dan Little Hope suka merujuk kepada kawasan dan objektif utama supaya kita tidak hilang arah. Penggunaan “jump scare” dan elemen seram terutamanya ketika hantu muncul pun tidaklah terlalu seram atau menakutkan. Selepas keynote dan demo, saya bermain Little Hope kali ini dengan matlamat untuk membongkarkan misteri.
*SPOILER UNTUK SALAH SATU ENDING*

Witch trial membolehkan lebih banyak peluang untuk kejadian yang “tidak dapat dijelaskan”, bermula dengan kehilangan misteri pemandu bas, dan kabus yang memerangkapkan watak utama kami. Kejadian ini menjadi lebih ketara dengan kemunculan gadis-gadis kecil yang menyeramkan, paderi yang mencurigakan dan konsep syaitan sedang memburu kita.
Oleh itu, saya rasa agak mengecewakan bahawa, setelah 5 hingga 6 jam untuk satu playthrough, rupanya penamat adalah halusinasi Anthony semasa prolog. Halusinasi ini sebenarnya berlaku kerana ” halusinogen daripada gas” di Man of Medan. Anthony terselamat daripada insiden yang membunuh keluarganya, dan dia hilang kerana pilihan yang telah dibuat. Adakah dia berhalusinasi kerana trauma, PTSD, atau serba salah kerana hanya dia sahaja yang selamat? Atau adakah dia sebenarnya seorang pembunuh?

Sekali lagi, ia hanya satu penamat. Mungkin syaitan memang wujud dan ia tidak semestinya Anthony…
*SPOILER BERAKHIR DI SINI*
Pendapat

Saya tidak begitu kenal francais Man of Medan, jadi saya mungkin terlepas pandang apa-apa rujukan sekiranya ada. Premonisi kali ini berbentuk kad pos yang merujuk Little Hope, sebuah bandar dan tempat pelancongan bagi mereka yang berminat “perkara bersejarah”. Seperti biasa, premonisi ini tidak memberi banyak petunjuk dan kita boleh memilih untuk menolak bantuan klu.
Anda pasti mahu cuba permainan dan Curator’s Cut selepas tamat playthrough pertama, untuk lebih maklumat lanjut tentang jalan cerita. Saya juga ingin mencuba permainan bersama kawan-kawan, kerana pengalaman permainan pasti lebih seronok ketika kita hadap setiap jump scare dan pilihan bersama-sama. Masa pandemik inilah sesuai untuk mengikatkan silaturahim secara dalam talian. Pada penghujung permainan, beberapa petunjuk juga memberitahu tentang permainan seterusnya tetapi saya diam di sini supaya anda boleh membuat spekulasi sendiri.

Little Hope berfungsi sebagai pengalaman seram yang menarik kerana jalan cerita yang unik berhubung dengan suasana menakutkan melalui pemilihan sudut kamera yang bagus. Dialognya juga mantap dan menyerlahkan lagi personaliti watak. Keputusan yang kita buat pula benar-benar memberi impak kepada jalan cerita. Ini menunjukkan betapa banyak usaha dikerahkan untuk penamat-penamat yang berbeza. Secara keseluruhan, ini adalah pengembaraan seram yang sangat bagus dan anda pasti mahu bermain berulang-ulang kali.
GS Gameplay:

Jangan lupa untuk ikuti kami di TikTok!
  @gamersantaimy
The Review

                    The Dark Pictures Anthology: Little Hope

7
Score

Little Hope berfungsi sebagai pengalaman seram yang menarik kerana jalan cerita yang unik berhubung dengan suasana menakutkan melalui pemilihan sudut kamera yang bagus. Dialognya juga mantap dan menyerlahkan lagi personaliti watak.

Review Breakdown

Keputusan yang kita buat pula benar-benar memberi impak kepada jalan cerita. Ini menunjukkan betapa banyak usaha dikerahkan untuk penamat-penamat yang berbeza.
0

Tags: PS4reviewSupermassive GamesThe Dark Pictures Anthology: Little Hopeulasan


Far Cry 6 akan berkolaborasi dengan Stranger Things dan Free Weekend!

Far Cry 6 akan tersedia untuk dimainkan secara percuma pada minggu ini bermula 24 Mac sehingga 27 Mac di Xbox Series X|S, Xbox One, PS5, PS4 dan PC melalui Epic Games Store dan Ubisoft Store. Game ini serta DLCnya turut disertakan dalam langganan Ubisoft+ pada PC, Stadia dan Amazon Luna. Selain daripada itu, Far Cry 6 juga akan mendapat kolaborasi dengan siri thriller popular, Stranger Things.

Pemain baru boleh preload Far Cry 6 pada 23 Mac jam 3 pagi MYT di PC dan PlayStation, dan akan mempunyai akses kepada full game apabila free weekend bermula. Ini juga akan termasuk dengan misi akan datang bersama siri Netflix, Stranger Things dan semua kandungan percuma yang boleh dimuat turun yang telah dilancarkan setakat ini. Anda juga boleh bermainnya secara co-op.

Kalau anda ingin sambung meneroka pulau Yara dalam Far Cry 6 selepas free weekend ini tamat, segala save file akan disimpan dan anda boleh membeli game itu dengan season pass pada harga diskaun yang lumayan! Berikut adalah diskaun tersedia untuk setiap platform:
Ubisoft StoreBermula sekarang sehingga hujung Mac, dapatkan diskaun sehingga 50% sebagai sebahagian daripada Spring Sale.XboxSebagai sebahagian daripada Tawaran Mingguan Xbox, dari 24-28 Mac, pemain boleh mendapatkan diskaun 50% untuk semua edisi FC6, termasuklah diskaun 35%  untuk Season Pass.PlayStationDari 23-30 Mac, pemain akan mendapat 50% diskaun untuk edisi Standard dan Gold FC6, dan 35% diskaun untuk Season Pass, yang merupakan sebahagian daripada tawaran PlayStation.Epic Games StoreSebahagian daripada Epic Spring Sale, pemain boleh mendapatkan diskaun 50% untuk edisi Standard, Gold, Deluxe dan Ultimate FC6, dan 35% untuk Season Pass. Epic Games Store juga menawarkan 35% untuk DLC Vaas: Insanity dan 25% untuk Pagan: Control.StadiaDari 24-31 Mac, 50% diskaun diberikan untuk edisi Standard, Gold dan Ultimate FC6. 35% diskaun untuk Season Pass. Bermula sekarang sehingga 31 Mac, 40% diskaun diberikan untuk edisi Deluxe.
Bertepatan dengan free weekend, Ubisoft mengumumkan The Vanishing, misi crossover Stranger Things percuma baru, tersedia pada 24 Mac untuk semua pemain Far Cry 6. The Vanishing akan membawakan pengalaman gameplay stealth-horror-survival kepada pemain Far Cry buat kali pertama dengan watak misteri dan cerita baru.

Dalam The Vanishing, pemain akan memasuki versi Yara yang lain, diilhamkan oleh Upside-Down, di mana Dani mendapati bahawa orang Yaran hilang dan tiada siapa yang selamat – malah Chorizo. Pemain akan dapat menerokai lokasi yang diilhamkan oleh Stranger Things, seperti bunker tersembunyi dan makmal terbiar. Misi Dani – dengan skin baru untuk flamethrower dan shotgun – adalah untuk mencari Chorizo dan mengetahui apa yang berlaku kepada orang Yaran yang diculik.
Sumber: Ubisoft
Jangan lupa untuk ikuti kami di TikTok!
  @gamersantaimy
Tags: Far Cry 6Free WeekendStranger ThingsThe Vanishing


Laptop Acer Bertemakan AVENGERS!!!

Mesti korang tertunggu-tunggu akan cerita Avengers Infinity Wars kan? Tapi, nak lagi best, Acer keluarkan laptop yang bertemakan Avengers, sempena cerita Avengers Infinity wars ni. Jadi, line up untuk laptop bertemakan Avengers kali ni, terdiri dari Aspire 6 yang bertemakan Captain America, Nitro 5 pula merupakan Thanos Edition, dan akhir sekali, Swift 3, untuk Iron Man. Dahsyat kan? Untuk info lanjut tentang ketiga-tiga laptop ni, jom, ikut aku dalam entri kali ni.

Aspire 6 – Captain America Edition

Pertama yang aku nak ceritakan adalah pasal Acer Aspire 6 – Captain America Edition. Design yang sangat cantik, sleek. Model number untuk Captain America Edition ni adalah A615-51G-53QF. Processor yang digunakan merupakan Intel Core i5-8250U. Dan semestinya menggunakan OS Windows 10 Home Edition. Didatangkan dengan RAM DDR4 4GB, 1TB SATA HDD dan GPU yang dikuasakan oleh NVIDIA GeForce MX150 2GB DDR5. Acer juga memberikan 1 tahun travelers waranti!
Dari spec yang diberi, laptop ni sesuai digunakan untuk pelajar dan juga usahawan yang minat gila-gila dengan Captain America. Nak buat gaming, hanya boleh beberapa game yang memerlukan spesifikasi yang rendah sahaja. Harga untuk Aspire 6 – Captain America Edition ni adalah MYR 3, 299.

Nitro 5 – Thanos Edition

Haaaa, antara villain yang ditunggu-tunggu dalam siri Avengers. tapi didatangi dalam bentuk laptop pulak. Kali ini, Acer Nitro 5 – Thanos Edition, dengan model number AN515-51-58M0. Dikuasakan dengan processor Intel Core i5-7300HQ, menggunakan Windows 10 Home Edition. Nitro 5 ini jugak menggunakan 8GB RAM DDR4, SSD yang berkapasiti 128GB dan HDD 1TB. Menggunakan NVIDIA GeForce GTX 1050 4GB DDR5. Saiz skrin pula 15.6″ IPS FHD dengan resolusi 1920×1080. Sama seperti Captain America Edition, pembeli akan dapat 1 tahun traveler waranti.
Untuk design Thanos Edition ni, nampak macam bangsawan. Pemilihan kombinasi warna yang sangat cantik. Gold glint yang menyerlah bila dekenakan dengan warna hitam. Design yang sangat eksklusif dan juga sleek. Untuk laptop ni, sesuai digunakan oleh gamers, tapi masih tak boleh nak dibuat sebagai jentera heavy gaming. Untuk Thanos Edition ni, harga dia pulak adalah MYR 4, 299.

Swift 3 – Iron Man Edition

Untuk line up terakhir pada entri aku kali ini, adalah Acer Swift 3 – Iron Man Edition. Warna merah menyala, deselitkan sedikit dengan warna emas, yang memang kena dengan Iron Man sendiri dalam cerita Avengers. Model number untuk Swift 3 –  Iron Man Edition ni adalah SF314-53G-58MB. Menggunakan Intel Core i5-8250U sebagai processor. OS yang digunakan adalah Windows Home Edition. Datang dengan 8GB DDR4 RAM, dan 256GB kapasiti SSD. GPU pula menggunakan NVIDIA GeForce MX150 2GB DDR5. Ia juga dilengkapi dengan Fingerprint Scanner untuk bukak laptop korang. Macam iPhone kan? Dan pembeli akan dapat 1 tahun travelers waranti.
Untuk edisi Iron Man ni, tak beza jauh sangat dengn Captain America, yang bezanya adalah kapasiti RAM, menggunakan SSD sebagai storage dan juga mempunyai Fingerprint Scanner. Jadi, penggunaan dia lebih kepada mereka yang bekeja dan pelajar, bukan untuk merekan yang ingin mencari satu jentera gaming yang hebat. Untuk Iron Man Edition ni, korang boleh dapatkan dengan harga MYR 4, 399.

Dari segi Appearance, ketiga-tiga sangat cantik, dan pada pendapat personal aku, aku lagi suka dengan Thanos Edition. Apa-apa pon, terpulang pada korang nak beli yang mana, dan soalan aku, antara tiga-tiga ni, yang mana paling korang suka?
Nah, aku sertakan sekali dengan video!

Jangan lupa untuk ikuti kami di TikTok!
  @gamersantaimy
Tags: AcerAvengersAvengers Infinity WarsMarvel


Meet Your Maker Akan Hadir 4 April Ini  Secara Percuma Untuk Pelanggan PS Plus!

Anda ingin main Meet Your Maker secara percuma? Berita baiknya, Meet Your Maker akan tersedia pada hari pertama pelancaran untuk kesemua pelanggan PlayStation Plus sebagai kandungan game untuk April 2023. Ianya akan dapat dimainkan pada 4 April ini. Berikut adalah trailer terbaru untuk game tersebut.

Kalau anda ingin tahu, Meet Your Maker merupakan game terbaru daripada pembangun Dead by Daylight — Behaviour Interactive. Studio itu turut mengumumkan versi “Deluxe Edition” untuk game tersebut. Anda yang inginkannya, boleh pre-order Deluxe Edition sekarang melalui Steam, yang kini berharga RM 79.20. Berikut adalah item yang anda boleh dapatkan dalam Deluxe Edition:

Salinan game Meet Your MakerScorched Necropolis Deco Pack2 Blocks (setiap satu tersedia dalam 3 bentuk) Limestone Golden Age 2 Props Winged Molding Temple Light 1 Animated Prop Spinning Enigma 8 Decals 1 Scorched Necropolis Weapon Skin: Sunclaw2 Scorched Necropolis Custodian Skin: Desert Cyclops dan Gilded Warrior

Tentang Meet Your Maker
Ia merupakan game first person yang tertumpu pada build dan raid di mana setiap level direka oleh pemain. Anda boleh tukar peranan tidak kiralah sebagai pembina yang meletakkan pelbagai halangan ataupun jadi raider yang menyerbu tempat pemain lain.

Bina sebuah Outpost atau maze yang penuh dengan perangkap maut untuk menghapuskan atau membunuh pemain yang menceroboh. Gabungkan kesemua blok, perangkap dan penjaga. Anda boleh lihat bagaimana ia berfungsi menggunakan AI. Jangan lupa pula untuk kongsikannya dan lihat pemain lain cuba keluar daripada tempat tersebut.

Anda juga boleh melawat Outpost yang dihasilkan oleh pemain lain. Pakai segala kelengkapan untuk keluar daripada tempat itu dengan selamat. Pilih senjata yang pelbagai, perk dan item untuk cabar musuh atau sesuaikannya dengan gaya bermain anda. Terokai strategi baru dengan setiap kematian. Kuasai setiap Outpost yang menghalang laluan anda.
Untuk mendapatkan liputan lain mengenai game daripada kami, sila klik pautan ini.

Gamer Santai sedang mengadakan giveaway di mana korang boleh memenangi PS5 Digital Edition! Nak tahu cara-cara untuk sertai? Baca SINI!
Jangan lupa untuk ikuti kami di TikTok!
  @gamersantaimy
Tags: Meet Your Maker


Lebih pendedahan Cells at Work Season 2, termasuk PV baru!

Akaun Twitter rasmi untuk manga Akane Shimizu Cells at Work! menyiarkan video PV kedua untuk musim anime kedua, Cells at Work !! semalam. Video mendedahkan dan melihat lagu-lagu tema termasuk “Fight !!” dengan mengembalikan duo ClariS, dan ia juga mengumumkan lebih banyak kakitangan dan tayangan perdana musim 9 Januari.

Anggota kakitangan yang baru diumumkan adalah:

Reka Bentuk Perwatakan Kuman, Reka Bentuk Prop, Animasi Tindakan Pengarah: Kenta Mimuro
Reka Bentuk Sub Karakter: Keiko Tamaki
Ketua Pengarah Animasi: Takahiko Yoshida, Keiko Tamaki, Masaru Kitao
Pengarah Seni: Tomoyasu Hosoi (Studio Tulip)
Penataan Seni: Yoshihiro Sono
Artis Kunci Warna: Aiko Mizuno
Pengarah Fotografi Penyusun: Yuki Oshima
Pengarah CG 3D: Norihito Ishii
Penyuntingan: Kiyoshi Hirose (EditZ)
Pengarah Suara: Jin Aketagawa
Penghasilan Muzik: Kapsul Ajaib
Pengeluar Animasi: Tsuyoshi Wakamatsu

Pelakon menyanyikan lagu tema pembuka “Go! Go! Saibō Festa!” (Go! Go! Cell Festa “seperti yang didengar dalam video di atas.

Musim untuk tayangan perdana di saluran Tokyo MX, Tochigi TV, YTV, dan BS11 pada 9 Januari jam 11:30 malam. Ia kemudian akan disiarkan di MBS, TV Aichi, Hokkaido Broadcasting Co., Ltd., dan RKB Mainichi Broadcasting. Jadi untuk tonton rasmi dalam laman web mana-mana yang disahkan kena bersabar sikit ye!
Seperti yang diumumkan sebelumnya, Hirofumi Ogura (Black Butler II, Null & Peta) adalah pengarah baru musim kedua di David Production. Yuuko Kakihara kembali menulis dan mengawasi skrip siri. Takahiko Yoshida kembali sebagai pereka watak, dan Kenichiro Suehiro dan MAYUKO kembali untuk menyusun muzik.
Anime Cells at Work! Code Black mempunyai staf dan pemeran yang berasingan dari musim anime kedua dari Cells at Work yang utama !! manga. Kedua-duanya juga memulakan debutnya pada Januari 2021.

Anime teater berdasarkan cerita dari jilid 5 manga asli yang ditayangkan di teater di Jepun pada 5 September lalu. Aniplex menyatakan bahawa anime akan ditayangkan di pawagam sebelum ditayangkan di TV sebagai sebahagian daripada musim kedua. Tajuk penuh anime teater ialah:Tokubetsu Jōei-ban “Hataraku Saibō!!” Saikyō no Teki, Futatabi. Karada no Naka wa “Chō” Ōsawagi!  (Edisi Penapisan Khas: “Cells at Work!!” The Return of the Strongest Enemy. A Huge Uproar Inside the Body’s “Bowels!”)
Anime televisyen pertama manga asli ditayangkan pada Julai 2018 dan ditayangkan selama 13 episod. Crunchyroll dan Funimation menambah tayangan pada bulan Februari. Syarikat itu mengeluarkan anime pada Blu-ray Disc dengan dub bahasa Inggeris pada bulan Ogos 2019. Anime baru yang ditayangkan pada bulan Disember 2018 dan Crunchyroll sedang menayangkan yang edisi istimewa.
Sumber: Crunchyroll
Jangan lupa untuk ikuti kami di TikTok!
  @gamersantaimy
Tags: Akane Shimizu'sCells At Work!Cells at Work! Code BlackCells at Work! Code Black PV 2


Season 3 Reloaded Call of Duty: Warzone 2.0 & Modern Warfare 2 akan dilancarkan pada 11 Mei ini!

Season 3 Reloaded bagi Call of Duty: Warzone 2.0 dan Modern Warfare 2 telah pun bermula sejak bulan April yang lalu dan kini tiba masanya untuk Activision mengeluarkan beberapa penambahan dalam kedua-dua game tersebut pada pertengahan musim. Jom kita lihat apa yang mereka tambah dalam Call of Duty Warzone 2.0 dan juga Modern Warfare 2.

Call of Duty Modern Warfare 2

Sumber: Call of Duty Modern Warfare 2
Raid Episod 03 – Ikuti Price, Farah, dan Alex ketika mereka pergi lebih mendalam ke pangkalan Soviet untuk mengejar Hadir dan senjata yang hilang.

Special Ops Mission: Defender — Hafid Port – Bertahan daripada gelombang musuh yang semakin mencabar di Al Mazrah’s Hafid Port.
Alboran Hatchery 6v6 MP Map – Pengalaman peta bersaiz sederhana yang ditetapkan pada kemudahan terpencil yang dihanyutkan angin.
Giant Infection, 3v3 Faceoff – Alami jangkitan secara besar-besaran dan terlibat dalam pertempuran kecil pasukan dengan kembalinya Faceoff.
Call of Duty Warzone 2.0

Sumber: Call of Duty Warzone 2.0
Tingkatkan Permainan Anda dengan Ciri Baharu – Kemas kini pertengahan musim mengembangkan pilihan taktikal anda dengan Perk Packages serta Deployable Buy Station dan Gulag Entry Kit.
Pengalaman DMZ Baharu – Ambil risiko tinggi dan dapatkan ganjaran berharga dengan memasuki Koschei Complex. Kami harap anda tidak takut dengan kegelapan.
Warzone Ranked Play (BETA) – Gunakan skil anda sepenuhnya dalam Warzone Rank Play, menampilkan tetapan kompetitif, sistem ranking progresif dan ganjaran bermusim, semuanya dalam tetapan Battle Royale yang epik. Ini akan dilancarkan pada Season 03 Reloaded dalam Beta sebelum ia dilancarkan sepenuhnya pada musim akan datang.
Plunder Returns – Bekerjasama dengan skuad anda untuk menyerbu Cash Registers, melengkapkan kontrak, dan menghapuskan Operator musuh untuk memperoleh wang tunai sebanyak mungkin sebelum masa tamat.

Sumber: Call of Duty Warzone 2.0
Untuk mendapatkan maklumat yang lebih terperinci untuk setiap kemas kini yang mereka sediakan untuk Season 3 Reloaded dalam Call of Duty: Modern Warfare 2, sila klik di sini dan untuk Call of Duty Warzone 2.0, anda boleh lihat di sini.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Call of Duty Modern Warfare 2Call of Duty Warzone 2.0Season 3 Reloaded


Gravity Game Tech Mengumumkan Pelancaran untuk RPG Strategi Akan Datang, THE LORD

Gravity Game Tech, penerbit permainan terkenal untuk permainan Ragnarok Online, dengan bangga telah mengumumkan bahawa THE LORD akan dilancarkan untuk peminat RPG Strategi Mudah Alih tidak lama lagi! Dalam permainan ini, pemain akan menyertai penaklukan untuk menuntut gelaran “THE LORD.”

Lebih lagi, ia hadir dengan tema era abad pertengahan barat yang tidak pernah dilihat sebelumnya, grafik berkualiti tinggi dan pemeran besar lebih dari 70 watak untuk dipilih. Rakan perintis kini boleh membuat pra-pendaftaran untuk item eksklusif!

Ciri-ciri utama:

Sistem Parliament: Tunjukkan yang terbaik untuk dapat pengurusan yang cemerlang
Sistem Ladies: Berhubungan dengan wanita cantik di seluruh dunia.
Sistem Heir: Bangunlah hubungan dengan banyak keluarga untuk mengembangkan kekuatan anda lebih banyak lagi!
Sistem Confederation: Mengumpulkan sekutu membina pakatan yang kuat untuk mendapat hak istimewa ..
Kombat: Pimpin pasukan tentera yang hebat untuk menunjukkan siapa yang paling kuat.

Anda boleh membuat pra-pendaftaran di pautan butang di bawah dan mendapatkan item percuma seperti berikut

 Pra-Daftar di sini
Pemain juga akan mendapat lebih banyak ganjaran setelah menjemput lima lagi pemain! Item khas termasuk:

Sekiranya jumlah pra-pendaftaran mencapai kejayaan berikut, semua orang di pelayan juga akan mendapat lebih banyak ganjaran!
10,000 Pemain

50,000 Pemain

100,000 Pemain

200,000 Pemain

400,000 Pemain

THE LORD akan tersedia di lapan negara seperti berikut:

Thailand
Cambodia
Laos
Philippines
Brunei
Malaysia
Singapore
Myanmar

“Ambil peranan sebagai ksatria yang berani untuk menakluki kerajaan dan menjadi yang teratas di THE LORD!”
Untuk maklumat lebih lanjut sila lawati:
[Website] : https://www.thelord-sea.com/#sec-preregister
[Facebook Fan page] : https://www.facebook.com/TheLord.THAI
[Instagram] : https://www.instagram.com/gravitygametech_official/
 Muat turun di sini

THE LORDPublisher: Gravity Game TechDeveloper: Gravity Game TechRelease Date: 2021-02-23Android, iOS
THE LORD hadir dengan tema era abad pertengahan barat yang tidak pernah dilihat sebelumnya, grafik berkualiti tinggi dan pemeran besar lebih dari 70 watak untuk dipilih. Rakan perintis kini boleh membuat pra-pendaftaran untuk item eksklusif!

Jangan lupa untuk ikuti kami di TikTok!
  @gamersantaimy
Tags: Gravity Game TechRPG Strategi Mudah AlihTHE LORD


Jurassic Park Classic Games Collection diumumkan, Pra-tempah bakal dibuka pada 1 September!

Limited Run Games hari ini mengumumkan bahawa Jurassic Park Classic Games Collection akan dilancarkan pada PlayStation 5, PlayStation 4, Xbox Series X|S, Xbox One, Nintendo Switch dan PC melalui Steam.

Berikutan dengan pengumuman tersebut, mereka juga akan membuka pra-tempah untuk edisi fizikal bermula pada 1 September sehingga 15 Oktober 2023 melalui laman web rasmi Limited Run Games.

Koleksi ini akan mengandungi sebanyak 2 game iaitu Jurassic Park dan juga Jurassic Park Part2: The Chaos Continues. Mereka juga akan menambah beberapa ciri-ciri baharu kepada game ini termasuk “state save” untuk setiap game, peta dalam game baharu dan pelbagai pembetulan kualiti grafik yang membawa tajuk ini ke dalam era game moden.

Jom kita lihat apa yang akan mereka berikan di dalam Physical Edition & Retro Edition:
Standard Edition – PS, Xbox & Switch

Salinan fizikal Jurassic Park Classic Game Collection

Classic Edition – PS, Xbox & Switch

Salinan fizikal Jurassic Park Classic Game Collection
Steelbook
Pembungkusan yang diinspirasikan oleh Jurassic Park VHS case original

Prehistoric Edition – PS, Xbox & Switch

Salinan fizikal Jurassic Park Classic Game Collection
Steelbook
Pembungkusan yang diinspirasikan oleh Jurassic Park VHS case original
Replika ID Dr. Alan Grant yang diinspirasikan oleh game Jurassic Park
Lagu CD fizikal yang menampilkan muzik original daripada Jurassic Park Classic Game Collection
Replika cartridges game Jurassic Park NES, Game Boy dan SNES original
Pembungkusan yang diinspirasikan oleh game Jurassic Park klasik

Standard Edition (Retro Edition) – NES, Game Boy, SNES

Salinan fizikal sama ada Jurassic Park atau Jurassic Park Part 2: The Chaos Continues (Amber Retro Cartridge)
Replika manual game original

Collector’s Edition (Retro Edition) – NES, Game Boy, SNES

Salinan fizikal sama ada Jurassic Park atau Jurassic Park Part 2: The Chaos Continues (amber light-up retro cartridge)
Slipcover yang bernombor
Replika manual permainan original
Poster bermuka dua yang diilhamkan oleh Jurassic Park Classic Games Collection

Pra-tempah salinan fizikal Jurassic Park Classic Game Collection akan dibuka bermula 1 September sehingga 15 Oktober melalui Limited Run Games.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Jurassic Park Classic Games Collection


Preview The Elder Scrolls Online: High Isle – Mendalami sejarah warga Breton

Selepas memberi teaser pada awal tahun 2022, Zenimax Online Studios akhirnya telah mendedahkan expansion The Elder Scrolls Online: High Isle yang bakal membawa pemain ke Systres Archipelago yang belum pernah diterokai sebelum ini. Sempena itu, kami dapat dapat untuk menulis preview tentang Elder Scrolls Online: High Isle yang merupakan lokasi bagi perundingan diplomatik demi menamatkan “Three Banners War”.

Latar belakang

High Isle adalah sebahagian daripada kisah epik The Elder Scrolls Online: The Legacy of the Bretons, yang  menyelam lebih jauh ke dalam kaum Nedic dan Aldmeri yang tinggal di High Rock. Dari mata kasar, Breton bukanlah kaum paling eksotik di Tamriel (salah satu pulau terbesar dalam ESO) tetapi lebih sesuai dengan persekitaran High Isle yang bersifat sebagai “fantasi zaman pertengahan tradisional”. Secara tidak langsung, ia memberi pengalaman yang sangat berbeza daripada kebanyakan kandungan sebelum dalam ESO.

Ini kerana ESO telah menghasilkan banyak konsep cerita berjenis ‘ancaman kosmik’ di mana putera Daedric datang untuk memusnahkan dunia, tetapi ini berasaskan realiti dan lebih tertumpu kepada politik dunia sebenar.

Tumpuan naratif kali ini adalah tentang persidangan oleh Society of the Steadfast yang bertujuan untuk menamatkan “Three Banners War”, sebuah konflik berpanjangan antara Ebonheart Pact, Daggerfall Covenant dan Aldmeri Dominion. Sama seperti di dunia sebenar, tidak semua orang suka tentang prospek keamanan, dan sebuah kumpulan misteri yang dikenali sebagai Ascendant Order, atas sebab-sebab yang tidak diketahui, bertekad untuk membuat huru-hara di persidangan.
Apa yang baru?

The Elder Scrolls Online: High Isle akan bermula pada bulan Mac dengan DLC Ascending Tide, yang akan menambah dua dungeon dan menetapkan naratif dan latar belakang kisah High Isle (akan dilancarkan pada Jun 2022). Selain itu, sepasang watak baru – seorang warga Khajiit bernama Ember dan seorang kesatria Breton bernama Isobel – akan membantu kita.
Buat masa ini, saya hanya tahu tentang Dreadsail Reef yang merupakan 12-player Trial dengan 3 bos unik. Kita diberi tugas oleh NPC untuk menangani masalah lanun di Systres Archipelago. Saya tidak akan memberi spoiler, tetapi ia serupa dengan Rockgrove Trial yang pernah diadakan sebelum ini.

Satu lagi tambahan besar ialah permainan kad koleksi bernama Tales of Tribute yang dimainkan sepenuhnya dalam Elder Scrolls Online. Game ini boleh dimainkan hampir di mana-mana Tavern di Tamriel sama ada bersama “player-to player” atau “group matchmaking” —dan menawarkan kedua-dua PvP (termasuk Ranked) dan jalan cerita single-player yang boleh dimajukan dengan mencabar NPC tertentu .
Pemain akan mendapat empat “starter deck” selepas melengkapkan tutorial Tales of Tribute dan akan unlock “patron deck” dan kad unik yang boleh dinaik taraf semasa mereka meneroka game dan menyelesaikan misi yang berkaitan. Selain itu, korang memperoleh ganjaran termasuk kosmetik, bahan untuk “crafting”, dan emas setiap kali memenangi perlawanan.

Satu aspek tentang Tales of Tribute yang memisahkannya daripada kebanyakan CCG lain ialah beginner tidak akan mengalami kesusahan—sekurang-kurangnya secara mekanikal—apabila mereka berhadapan dengan pemain veteran yang telah mengumpulkan setiap kad dalam permainan. Apabila perlawanan bermula, setiap pemain memilih dua dek untuk dimainkan: Kad tersebut semuanya dikocok bersama, dan kedua-dua pemain bermain dari dek yang dikongsi.
Jadi ia lebih kepada strategi anda, dan bukannya – ‘Saya mempunyai kad terbaik, saya akan menang sepanjang masa’.
The Elder Scrolls Online: High Isle akan dilancarkan pada 6 Jun untuk PC dan 21 Jun pada konsol. Untuk mengetahui lebih lanjut, sila layari laman web rasmi elderscrollsonline.com.
Jangan lupa untuk ikuti kami di TikTok!
  @gamersantaimy
Tags: mmoPreviewThe Elder Scrolls Online: High Isle


Acer luaskan portfolio laptop gaming premium dengan Predator Triton 16 baharu!

Hari ini, Acer telah mengumumkan Predator Triton 16 (PT16-51) baharu, penambahan terkini ndalam barisan komputer riba gaming premium mereka. Malangnya, ia masih belum diumumkan lagi untuk pasaran Malaysia tetapi Acer telah mendedahkan butiran penting untuk kita tahu.

Predator Triton 16 (PT16-51)

Dengan hanya 19.9 mm (0.78 inci), Predator Triton 16 yang berkuasa itu menampilkan ‘casing’ besi yang sofistikated dan disempurnakan dengan kemasan perak, memberikan keyakinan dan keupayaan mudah alih untuk bermain sambil ‘on-the-go’.

Komputer riba gaming nipis ini mempunyai kuasa pengkomputeran dengan pemproses Intel Core i9 Generasi ke-13, disokong oleh seni bina teras hibrid baharu dengan frekuensi turbo maksimum 5.4 GHz. CPU berfungsi seiring dengan GPU Komputer Riba NVIDIA GeForce RTX 4090, bersama NVIDIA DLSS 3 dan himpunan ciri teknologi Max-Q untuk pengesanan sinar dan prestasi yang dioptimumkan secara menyeluruh.

Pemain diberikan prestasi tambahan yang lebih hebat kerana komputer riba boleh dikonfigurasi dengan memori DDR5 5200 MHz sehingga 32 GB dan SSD TB PCIe M.2 sehingga 2 TB dalam konfigurasi RAID 0.
Predator Triton 16 memberikan pengalaman visual yang mengasyikkan dengan paparan IPS 16-inci (16:10) WQXGA 2560 x 1600 IPS, serta menawarkan kecerahan puncak 500 nit dan kadar segar semula 240 Hz dalam bezel yang tipis. Ia juga menawarkan gamut warna 100% DCI-P3 dan sokongan untuk NVIDIA Advanced Optimus dan NVIDIA G-SYNC.

Bagi membantu para gamer bertempur, komputer riba itu memanfaatkan keupayaan terma canggih, yang diserlahkan oleh sistem dwi-kipas dengan kipas logam AeroBlade 3D Generasi ke-5 yang direka khas.
Triton 16 melangkau lebih jauh dengan teknologi Vortex Flow Acer, yang terdiri daripada paip haba khusus dan lubang ekzos untuk memastikan bahagian dalaman kekal sejuk, manakala gris haba cairan logam pada CPU mendorong pelepasan haba yang lebih baik.
Pemain kekal dalam kawalan penuh dengan kekunci PredatorSense untuk membolehkan penyesuaian pada pencahayaan RGB di setiap kekunci, antaramuka pengguna, sistem kawalan pengurusan dan banyak lagi pada aplikasi utiliti PredatorSense.
Beroperasi dengan Windows 11, Predator Triton 16 hadir dengan Intel Killer DoubleShot Pro dan Wi-Fi 6E (E2600+1675i), beserta pelbagai I/O termasuk USB 3.2 Gen 2, HDMI 2.1, satu palam USB Type-C dengan Thunderbolt 4, dan pembaca kad Micro SD.

Seperti saya kata tadi, spesifikasi dan harga tepat Predator Triton 16 (PT16-51) masih belum diumumkan lagi untuk pasaran Malaysia tetapi Acer pasti akan berkongsi dengan kita dalam masa terdekat. Baca segala berita kami tentang produk Acer di SINI.
Jangan lupa untuk ikuti kami di TikTok!
  @gamersantaimy
Tags: AcerLaptopPredator Triton 16


[FGS 2020] Hanya eksklusif di PlayStation, Quantum Error ialah game FPS sci-fi horror terbaru!

Quantum Error, sebuah game sci-fi horror FPS, telah mengeluarkan trailer baru di Future Games Show. Sedang dibangunkan untuk PS5 dan PS4, game seram ini akan meletakkan pemain sebagai seorang kapten di jabatan bomba California. Jacob Thomas telah dihantar ke Monad Quantum Research Facility, setelah kompleks tersebut tiba-tiba terbakar. Malangnya, dia tidak tahu bahawa penyebab kebakaran adalah kerana entiti yang tidak diketahui.

Thomas, bersama dengan rakannya Shane Costa dan krew yang lain, akhirnya tiba ke lokasi dengan niat untuk menyelamatkan mangsa-mangsa dan memastikan semua selamat. Seperti dalam game seram lain, semuanya tidak berjalan lancar, dan misi penyelamatan ini jauh berbeza daripada apa yang mereka sangkakan.

TeamKill tidak mempunyai banyak pengalaman dalam genre seperti ini, selepas melancarkan game seram Kings of Lorn: The Fall of Ebris untuk PC dan PS4. Game ini fokus pada pertempuran jarak dekat dengan senjata kuno, dan bukannya dengan senapang di ruang yang kecil. Agak menarik untuk melihat perkembangan ini, dan saya harap lebih banyak info akan didedahkan dalam masa terdekat.
Pembangun Quantum Error, TeamKill Media, berharap untuk menyelesaikan game ini selaras bersama pelancaran PS5. Mereka belum membuat pengumuman untuk tarikh rasmi dan kami pun tidak tahu apakah tarikh tepat untuk keluaran PS5. Jika tiada masalah berlaku, ia pasti akan keluar pada hujung tahun ini.
Jangan lupa untuk ikuti kami di TikTok!
  @gamersantaimy
Tags: Future Games ShowPS4ps5Quantum ErrorTeamKill Media


[TGS 2019] Perubahan ketara dari yang lalu membuatkan FINAL FANTASY VII REMAKE Mengagumkan!!

Seperti yang semua tahu minggu ini kita mempunyai satu acara permainan yang besar di Tokyo iaitu Tokyo Game Show 2019! Pelbagai perkongsian maklumat, demo permainan, pelancaran permainan yang ada disana. Kami sendiri tidak melepaskan peluan dan berada di Tokyo semata-mata untuk berkongsikan pengalaman disini! Tak Tokyo la kan kalau tidak mencuba sendiri permainan yang paling digemari di seluruh dunia iaitu Final Fantasy, jadi kami akan berkongsikan serba sedikit ulasan pengalaman bermain demo Final Fantasy VII Remake semalam!

Dalam demo percubaan ini kami berpeluang bermain selama 15 minit, tetapi maaf kali ini kami tidak dibenarkan mengambil sebarang gambar atau video hanyalah beberapa tangkapan skrin yang dibenarkan oleh pihak Square Enix.

Final Fantasy VII adalah sebuah permainan RPG yang hadir untuk PlayStation 1 pada tahun 1997. Pembuatan semula permainan ini telah diumumkan awal tahun lalu dan kami turut berkongsikan banyak artikel mengenai Final Fantasy VII Remake ini. Menceritakan mengenai Cloud Strife seorang tentera upahan yang menyertai organisasi eko-pengganas untuk menghentikan megacorporation yang mengawal dunia daripada menggunakan intipati planet ini sebagai sumber tenaga. Peristiwa menghantar Cloud dan sekutunya untuk mengejar Sephiroth, seorang superhuman yang berniat memusnahkan planet mereka. Semasa perjalanan, Cloud membina persahabatan yang rapat dengan ahli partinya, termasuk Aerith Gainsborough, yang memegang rahsia untuk menyelamatkan dunia mereka.

Kita sambung semula dengan demo gameplay 15 minit yang kami dapat cuba sendiri; Didalam permainan ini kita mempunyai kebolehan, mantra/jampi dan arahan barangan dan arahan terhad jika gauge yang terhad telah penuh. Setiap watak mempunyai kebolehan tersendiri dan cara mengawalnya juga berbeza-beza, jadi ini antara kebolehan dalam watak yang kami sempat cuba;
Peta Midgar masih mengekalkan konsep yang asal tapi diberi nafas baru dari segi kualitinya, bertemakan kegelapan, steampunk modern dan lebih tambahan warna untuk menyerlahkan lagi Midgar!

Kebolehan Cloud Strife (senjata Broadswords)

Braver – merupakan Soul Break unik Cloud yang hanya boleh diguna menggunakan Buster Sword. Kebolehanya menangani serangan kerosakan fizikal bukan unsur yang berat kepada musuh tunggal dan kos dua bar dari gauge Soul Break untuk melakukanya.
Serangan istimewa – Focused Thrust, Triple Slash

Kebolehan Barret Wallace (senjata Gun-arms)

Menggunakan tanganya yang mempunyai senjata seperti machine gun, Barret mampu mengunakan serangan Steel Skin, Focused Shot dan Bullet Barrage

Secara amnya, kegunaan Keupayaan dan Barangan akan menolak gauge ATB. Dalam demo ini memang kami dapat menggunakan sehingga 2 ATB gauge untuk satu watak, jadi kami masih tidak dapat memastikan adakah ia akan ditambah atau tidak. Jampi menggunakan MP, dimana ianya tidak akan terus terisi selepas pertempuran, jadi kita harus gunakanya dengan terhad  kecuali diisi semula menggunakan item atau rehat.
Gauge terhad hanya akan terisi bila anda menerima serangan, dalam demo ini gauge terhad untuk Cloud adalah Cross Slash, untuk Barret masih tidak pasti sebab dia jarang kena serangan). Berlindung (Guarding) akan mengurangkan kerosakan yang mendatang walaupun anda menghadapi serangan dari arah lain.
Kita juga boleh menyerang, mengelak, dan menyekat dalam masa nyata dan semasa anda menangani kerosakan, anda akan membina tenaga ATB. Mengelak agak menarik, sebab terdapat banyak kebebasan dalam penggerakkan dimana untuk mengelak. Jadi elak sahaja selepas melakukan serangan.

Berlawan dengan Bos
Dalam demo ini, kami turut dapat melawan dengan satu bos iaitu Scorpion Sentinel yang sebenarnya mempunyai ‘stagger gauge’. Jadi kita harus perhatikannya untuk menyerang bahagian lemah, bos akan terhutung hayang dan tidak dapat begerak untuk seketika jadi ketika itulah lebih banyak peluang untuk kita menyerangnya.
MelawanScorpion Sentinel sebenarnya mempunyai 4-5 fasa, ditambah pula dengan scene 1 fasa ke fasa yang berikut membuatkan anda merasa seperti menonton filem scifi.

Pengalaman keseluruhan
Kesegaran dalam Final Fantasy VII Remake memang ternyata memuaskan hati dan tersangatlah berbeza berbanding zaman RPG old skool dahulu. Terdapat banyak reka bentuk inovatif dilaksanakan seperti bos yang mengejutkan, cara baru menggunakan ukuran bar ATB, gunakan lebih persekitaran di medan perang. Terdapat juga fasa dalam pertempuran bos dimana ia akan mengecas dan menembak laser yang besar dan kita perlu berlindung di belakang serpihan untuk mengelak kerosakan.
Pembezaan di antara watak  dan kegunaanya akan mejadi tersangatlah berbeza. Bermain sebagai Barret membolehkan kami menyerang musuh dari jarak yang selamat, juga membantu Cloud untuk mendapatkan lebih serangan dari arah yang lebih berjarak. Cloud lebih sesuai untuk serangan jarak dekat dan memberi lebih kerosakan terhadap musuh.

Walaupun banyak lagi mekanik permainan, skill tree, kuasa watak lain, item, barangan yang kami tidak dapat cuba, kami pasti lebih banyak kelebihan akan hadir di Final Fantasy VII Remake ini! Kami rasa tak sabar dengan pelancaranya 3 March 2020 nanti! Mesti menjadi satu permainan yang gempak lah tahun hadapan!
Jangan lupa untuk ikuti kami di TikTok!
  @gamersantaimy
Tags: FFVII Remakefinal fantasyFinal Fantasy 7 Remakefinal fantasy vii remakesquare enixTGS 2019tokyo game showTokyo Game Show 2019


Nintendo Switch terlalu sukses, Presiden risau pengganti tidak memuaskan hati peminat

Dalam sebuah Q&A antara pelabur Jepun pada minggu ini, Presiden Nintendo, Shuntaro Furukawa berkata bahawa perubahan Nintendo Switch ke pengganti next-gen seterusnya adalah sesuatu yang mereka amat bimbangkan selepas melihat betapa sukses konsol semasa.

“Persoalannya adalah sama ada kami dapat beralih dengan lancar daripada Nintendo Switch kepada perkakasan generasi seterusnya yang menjadi kebimbangan utama bagi kami.

Berdasarkan pengalaman kami dengan Wii, Nintendo DS dan perkakasan lain, jelas sekali bahawa salah satu halangan utama ialah cara-cara untuk beralih dari satu perkakasan ke perkakasan seterusnya dengan mudah.”
Supaya semua faham konteks yang beliau maksudkan, Nintendo cuba untuk meneruskan kejayaan besar mereka seperti Wii (101.6 juta terjual) dan DS (154 juta terjual) dengan pengganti yang kurang popular (Wii U menjual 13.5 juta dan 3DS hanya cecah 75 juta). Seperti yang korang semua dapat lihat daripada nombor, ia kurang menjadi.

Beliau sambung:
“Untuk membantu mengurangkan risiko ini, kami fokus pada membina hubungan jangka panjang dengan pelanggan. Walaupun kami akan terus melancarkan perisian baharu untuk Nintendo Switch, kami juga akan menyediakan perkhidmatan yang turut menggunakan Nintendo Account dan IP lain selain perisian gaming.
Berkenaan rancangannya untuk pengganti Nintendo Switch:
“Pada masa ini terdapat hampir 100 juta pengguna bermain secara tahunan, dan pada masa hadapan, ia penting untuk mempertimbangkan bagaimana kita boleh mengekalkan dan mengembangkan jumlah itu. Ini juga penting apabila kami mempertimbangkan rancangan kami untuk platform perkakasan seterusnya.”

Maka itu sahaja yang didedahkan. Saya sendiri pun tidak tahu apakah spesifikasi dan bila pengganti Nintendo Switch akan muncul. Versi OLED telah diumumkan tahun lepas, jadi mungkin masih lama lagi sebelum kita dapat melihat pewarisnya.
Lagipun, Nintendo baru-baru ini mengumumkan bahawa Switch telah jual sebanyak 23.06 juta unit untuk tahun fiskalnya yang berakhir pada Mac 2022, lantas meningkatkan jualan seumur hidup kepada 107.6 juta. Bersama angka itu, mereka semakin hampir untuk mengatasi rekod PS2 (155 juta) yang masih dianggap sebagai salah satu konsol paling berjaya dalam sejarah.
Apa pendapat korang? Ada pengganti Nintendo Switch akan sama laku seperti pendahulunya? Untuk segala liputan kami tentang Switch, sila tekan pautan ini.
Sumber – VGC
Jangan lupa untuk ikuti kami di TikTok!
  @gamersantaimy
Tags: nintendo switchShuntaro Furukawa


LAPAN sekolah paling BAHAYA & MAUT dalam sejarah ANIME!

Kamu mungkin fikir bahawa sekolah itu membosankan dan tidak menarik, tetapi sekurang-kurangnya anda hanya perlu fikir tentang kerja sekolah atau guru disiplin. Kasihanlah sesetengah pelajar dalam anime yang perlu bimbang tentang kebolehan maut, zombie, dan juga hantu. Kehidupan di sekolah anime bukan sekadar merenung di luar jendela, atau lepak di atas bumbung sekolah.

Makoto Danganronpa GIF from Makoto GIFs

Seseorang mungkin tertanya-tanya mengapa ia masih dipanggil “sekolah” tetapi hakikatnya, secara fizikal ia adalah sebuah pusat pendidikan walaupun cenderung untuk dibesar-besarkan. Inilah senarai lapan sekolah paling BAHAYA dan MAUT yang anda harus ELAK!
Hyakkou Private Academy – Kakegurui
Tiada siapa yang pernah meninggal dunia di Hyakkou Private Academy dan satu-satunya kelebihan yang sekolah ni ada ialah pelajar tidak perlu lakukan apa-apa kecuali berjudi. Itu sahaja.. Tiada kelas.. Tiada kurikulum.. Mereka hanya perlu bermain mesin kasino atau berjudi antara satu sama lain. Kekurangannya pula ialah, bukan semua orang boleh menang dalam judi. Di Hyakkou, jika anda menaruh jari atau segala harta anda, anda harus tepati janji itu.. WAJIB. Pelajar Hyakkou sangat serius dan mengambil berat tentang judi. Mereka yang kalah secara dasarnya akan dimalukan dan menjadi hamba abdi kepada pelajar yang menang. Bagi sesetengah orang, situasi ini mungkin lebih buruk daripada kematian.
Jabami Yumeko Kakegurui GIF from Jabamiyumeko GIFs

Honnouji Academy – Kill La Kill
Di Honnoji Academy, jangan haraplah dapat masuk ke dalam sekolah jika lambat, kerana ia mustahil! Pertama sekali, presiden sekolah yang bersifat diktator telah menubuhkan acara “No Late Day” di mana pelajar perlu mengelak daripada perangkap maut dan halangan untuk sampai ke kelas. Terdapat juga acara di mana pelajar-pelajar terpaksa berperang dengan sekolah lain tanpa berkesudahan. Sekolah ini tidak mempunyai banyak kelas dan setiap pelajar lebih tertumpu pada peperangan untuk mendapatkan status dan kekayaan. Kehidupan ini pasti membunuh pelajar yang tidak layak.
Kill La Kill Satsuki Kiryuin GIF from Killlakill GIFs

Hope’s Peak Academy – Danganronpa: The Animation
Sebuah sekolah yang menggabungkan mekanik battle royale dan pendidikan, Daganronpa: The Animation ialah sebuah siri anime berdasarkan permainan video yang mengharuskan pelajar-pelajar bertahan hidup sehingga hanya dia sahaja yang tinggal. Premis anime ini berlangsung di  Hope’s Peak Academy, sebuah sekolah di mana pelajar dengan pencapaian akademik yang luar biasa digoda untuk menyertai pertarungan Battle Royale di mana hukuman untuk si kalah biasanya ialah kematian yang mengerikan. Tetapi ia bukan semudah itu.. Jika sekolah mendapati bahawa seorang pelajar telah mati, suspek akan dibawa ke mahkamah oleh rakan sekelasnya. Jika suspek betul didapati bersalah, dia akan mati. Sekiranya rakan sekelasnya yang salah, maka mereka yang akan mati. Kejam tetapi adil.
Junko Danganronpa GIF from Junko GIFs

Fujimi High School – Highschool of the Dead
Tak lengkaplah senarai ini tanpa Highschool of the Dead. Dengar nama pon dah tahu.. Anime ni berkisahkan sebuah sekolah yang sedang bertarung dengan epidemik zombie. Tidak kisah kalau kacak, cantik, kelakar, atau hodoh, semua telah bertukar menjadi zombi. Itulah yang berlaku kepada kebanyakan pelajar. Bilangan mangsa yang mati di Fujimi High School sangat tinggi sehingga mereka yang terselamat pun tidak melebihi 10. Berdasarkan bilangan kematian sahaja, Fujimi High School adalah salah satu sekolah anime paling berbahaya dalam sejarah. Sudah tentu, semua orang yang mati juga berubah menjadi zombie tapi di kehidupan sebenar, kita pun sama jika tengah fikir pasal peperiksaan akhir.
High School Of The Dead Hirano GIF from Highschoolofthedead GIFs

Yomiyama North Middle School – Another
Kamu akan tahu sekolah itu tidak selamat apabila ia terkena sumpahan. Itulah yang terjadi kepada Yomiyama North Middle School. Satu keajaiban bahaw sekolah ini masih dibuka kepada pelajar. Latar belakangnya ialah sekolah ini mempunyai legasi yang jahat dan menakutkan di mana ramai pelajar telah mati dengan ngeri bermula tahun 1972 sejak kematian seorang pelajar tunggal (anime ini berlaku pada tahun 1998). Rupanya, rakan-rakan sekelas kepada pelajar mati itu telah membangkitkan entiti jahat apabila mereka berpura-pura pelajar mati itu masih hidup untuk mengatasi kesedihan mereka. Semasa “present timeline” di anime, banyak kematian pelik dan mengerikan telah berlaku kepada pelajar sekolah dan saudara-mara mereka sehingga pada penghujung anime, sekolah ini dah layak tukar menjadi tanah perkuburan.
Has Got To Be The Saddest Death In Another. GIF from Sad GIFs

Heavenly Host Academy – Corpse Party: Tortured Souls
Kamu baca tajuk anime Corpse Party: Tortured Souls pun dah sepatutnya boleh tahu. Tak perlu nak saya terangkan mengapa ini adalah anime terakhir dalam senarai. Corpse Party: Tortured Souls adalah salah satu anime paling mengerikan, paling menyeramkan, paling keji, dan macam-macam perkara negatif lain yang boleh buat sesiapa pengsan. Heavenly Host Academy berlaku apabila sebuah sekolah berhantu yang terkenal untuk kes penculikan dan pembunuhan bersiri dirobohkan dan sebuah sekolah baru bernama Kisaragi Academy dibina di atasnya. Walau bagaimanapun, sekolah Heavenly Host Academy telah terselamat dalam dimensi lain tetapi di lokasi yang sama! Untuk membalas dendam, sekolah ini menculik beberapa pelajar dari Kisaragi Academy dan di sinilah kisah seram ini bermula.
Corpse Party GIF from Corpseparty GIFs

Jangan lupa untuk ikuti kami di TikTok!
  @gamersantaimy
Tags: animeBahayaMautSekolah


PlayStation Studios Malaysia Turut Terlibat Dalam Pembangunan The Last of Us Part 1!

Baru-baru ini, game The Last of Us Part 1 telah pun dilancarkan secara rasmi kepada semua pemain PS5. Kepada anda yang tidak tahu, game baru ini merupakan remake untuk game TLOU yang dikeluarkan pada tahun 2013. Ia telah membawa banyak perubahan pada grafik, kawalan dan juga menambah baik pertempuran padanya. Tetapi ada lagi yang lebih hebat. PlayStation Studios Malaysia juga ada terlibat dalam pembangunan The Last of Us Part 1!

Congratulations to @Naughty_Dog  and to all of us! This is @PlayStation Studios Malaysia’s second ever credit and it’s unbelievable for us to be part of something so loved and amazing. Terima Kasih dan Tahniah! Terbaik!@erickpangilinan @Neil_Druckmann @Gangles @arnemeyer 🦒🦒 https://t.co/OCHPVL6shK

— Hasnul Hadi 💙 (@mistahasnul) September 2, 2022

Siapa sangka studio PS Malaysia juga menyumbang dalam game hebat ini. Jom kita lihat semua bakat hebat PlayStation Studios Malaysia yang turut serta dalam pembangunan TLOU part 1! Anda boleh lihat nama mereka semua di bawah:

PlayStation Studios Malaysia nampaknya mencorak langkah dalam game baru selepas terlibat dengan MLB The Show 2022. Agaknya game apa pula yang mereka akan turut bangunkan nanti? Tidak sabar untuk ketahui perkembangan lanjut mengenai studio hebat Malaysia ini.
Anda juga boleh sertai pasukan hebat ini! Terdapat banyak jawatan kosong yang dibuka seperti Asset Artist, Concept Artist, Software Engineer dan macam-macam lagi. Anda boleh lawati linkedin untuk melihat segala maklumat mengenainya. Kalau anda ingin terlibat dengan industri game bersama PlayStation, cepat-cepat mohon. Manalah tahu sudah rezeki anda untuk sertai mereka.

Apapun, anda semua sudah main The Last of Us Part 1? Adakah ia memuaskan hati anda? Kami memang puas hati dengan grafiknya. Anda boleh mambaca review penuh kami melalui pautan ini.  Bukan setakat itu, kami turut berpeluang untuk temu ramah pengarah game tersebut iaitu Matthew Gallant dan Shaun Escayg. Untuk mendapatkan liputan lain mengenai The Last of Us daripada kami, boleh klik pautan ini.
 Beli sekarang!

The Last of Us Part 1Publisher: Sony Interactive EntertainmentRelease Date: 2022-09-02PlayStation 5
The Last of Us Part I ialah game aaction-adventure yang dibangunkan oleh Naughty Dog dan diterbitkan oleh Sony Interactive Entertainment. Ia merupakan game remake daripada versi 2013 dan menampilkan grafik dan kawalan yang baru. Pertempuran serta penerokaan juga telah dipertingkatkan ditambah dengan pilihan kobolehaksesan yang diperluaskan.

Jangan lupa untuk ikuti kami di TikTok!
  @gamersantaimy
Tags: PlayStation Studios Malaysia


Ketahui Lebih Lanjut Tentang Pengalaman VR Gran Turismo 7 — Temu ramah Bersama Produser, Kazunori Yamauchi!

Kalau anda peminat game sukan perlumbaan, pasti anda mengenali game Gran Turismo (GT) yang dibangunkan oleh Polyphony Digital. Kami telah mendapat peluang untuk menemu ramah Kazunori Yamauchi, producer kepada game Gran Turismo. Kalau anda ingin tahu, beliau juga seorang pelumba profesional. Jadi tidak peliklah jika reka bentuk siri Gran Turismo mampu menarik perhatian ramai pemain. Jadi, tanpa membuang masa, teruskan baca hasil temu ramah kami bersama Kazunori Yamauchi!

 Kazunori Yamauchi, Kredit: PlayStation
Gran Turismo 7 sudah tersedia untuk PSVR2, boleh anda ceritakan serba sedikit mengenainya? Dan ada sesuatu yang anda ingin ceritakan tentang sebalik tabir penghasilannya?
Yamauchi: Apa yang menjadi tumpuan dan penting dalam mencipta sesuatu dalam VR ialah frame rate yang pantas dan anda perlu tunjukkan imej stereo untuk setiap mata, jadi anda tunjuk dalam dua skrin dan mengekalkan latency yang sangat rendah. Dan anda perlu lengkapkan item tersebut untuk menghasilkan pengalaman VR yang baik. Untuk mencapainya, ia menjadi satu perjuangan untuk betul-betul cuba untuk tidak menjatuhkan kualiti aset dengan begitu banyak tetapi menjadikan data seringan mungkin dan mencipta enjin rendering yang boleh menjadikannya secepat mungkin.

Melihat sejarah perlumbaan Yamauchi-san, adakah pengalaman yang anda ingin bawakan kepada siri GT? Dalam konteks PSVR, rasanya ia lebih menarik kerana anda boleh melihat perkara yang ada di dalam dan di luar kereta.
Yamauchi: Apabila bercerita tentang kaitan antara perlumbaan sebenar dan VR, dalam perlumbaan sebenar apabila anda berada di jalan lurus, anda sudah boleh lihat titik selekoh anda seterusnya dan apabila sudah sampai ke titik brek dan anda mula brek, anda sudah melihat penghujung selekoh dan itulah sesuatu yang anda boleh hanya lakukan dalam VR. Dan itu satu perkara yang saya ingin capai, ingin cipta dalam VR, sebab tahu apabila anda menggunakannya dalam VR, kemudian anda secara semula jadi merasakan anda perlu brek dan tahu arah masa kereta perlu menghala pada titik masa tertentu apabila cuba melalui selekoh. Dan saya rasa ia sesuatu yang anda boleh rasa secara fizikal apabila bermain dalam VR dan berhubung dengan pengalaman yang lebih nyata.

 Kazunori Yamauchi
Jadi dalam VR apabila anda understeering, anda mula melakukannya dan melihat ke arah lain seperti mana anda tukar kepada steering mode, tetapi anda tidak boleh melakukannya apabila anda melihat (paparan) TV rata. Dalam VR, anda melakukan pergerakan yang sama seperti yang anda akan lakukan di trek perlumbaan sebenar. Contohnya apabila anda drift, anda lihat ke satu arah tetapi sebenarnya memusing stereng ke arah lain, jadi itu adalah sesuatu yang anda boleh lakukan dalam VR sekarang.
Adakah anda fikir pengalaman memandu lebih baik dalam VR?
Yamauchi: Ya, saya rasa begitu.
Kami melihat maklum balas mengenai GT7 yang terlalu berulang. Adakah anda rancang untuk tambahkan lebih banyak cabaran atau trek dalam GT7 untuk jadikan grind lebih seronok atau mencabar?
Yamauchi: Ya dan kemas kini untuk Gran Turismo 7 akan diteruskan untuk beberapa lama, saya percaya. Dan saya rasa salah satu sebab kenapa ramai yang rasakan ianya berulang ialah kandungan Gran Turismo 7 yang begitu banyak. Sebab untuk pilih satu kereta dan satu track, itu sahaja sudah seperti kerja kerana anda perlu melihat pelbagai menu berbeza untuk mencarinya.

Kredit: PlayStation
Memandangkan anda kata pemain perlu melihat banyak pilihan yang tersedia, adakah anda rancang untuk menjadikannya lebih mudah atau pelarasan padanya?
Yamauchi: Seperti yang saya katakan, Gran Turismo sudah menjadi terlalu besar menjadikannya lebih rumit untuk kanak-kanak untuk terus mainkan sebab terlalu banyak pilihan. Jadi saya rasa lebih baik untuk (kami) menyediakan Gran Turismo yang lebih mudah pada masa depan. Dan himpunan muzik yang kami masukkan dalam Gran Turismo 7 adalah percubaan ke arah itu.
Dalam GT6, terdapat aplikasi sampingan dengan editor laluan trek kerana ia dilancarkan selepas dikeluarkan, adakah kita akan melihat perkara yang sama  akan datang untuk GT7?
Yamauchi: Saya tidak boleh kata ianya mustahil, tetapi ia bukanlah sesuatu yang boleh keluar dalam waktu terdekat. Anda tahu apabila anda menghasilkan sesuatu di mana anda mempunyai kebebasan untuk edit sesuatu, ia akan mengurangkan kualiti produk. Tetapi kalau melakukan sesuatu yang sebaliknya dan anda meningkatkan kualiti pada benda yang anda hasilkan, maka tahap kebebasan untuk anda edit beberapa trek menjadi terbatas dan terhad. Jadi agak sukar untuk menyeimbangkannya.
Sudah hampir 30 tahun, Gran Turismo menjadi sebahagian daripada PlayStation, boleh anda ceritakan tentang siri yang masih hadir ke konsol seperti ini? Sebab sudah banyak game Gran Turismo sekarang dan menjadi sebahagian daripada barisan PlayStation, jadi bagaimana anda mendorong hadnya di PlayStation?
Yamauchi: Satu benda yang saya boleh fikirkan ialah perasaan ingin tahu. Ingin tahu tentang teknologi baharu, bentuk ekspresi baharu. Dan sudah tentu kami sentiasa mahu menghiburkan pengguna. Itu adalah tujuan utama kami.

 Kazunori Yamauchi
Ada sesuatu yang mempesonakan apabila menghargai kereta sport. Boleh anda cerita bagaimana perasaan itu disampaikan dalam siri Gran Turismo?
Yamauchi: Anda tahu Gran Turismo berdasarkan pada motif yang sangat mudah, untuk tunjuk tentang keindahan kereta, keindahan persekitaran dan pemandangan, untuk menyampaikan keseronokan memandu dan perkara yang tidak berubah selama ini. Terdapat ramai orang yang terlibat dalam pengeluaran sebuah kereta, yang direka dan segala-galanya. Dan ia tentang anda sampaikan perasaan cinta dan minat kepada kereta dan itu sesuatu yang kami sangat suka lakukan.
Kami rasa falsafah reka bentuk kereta telah berubah sejak beberapa tahun kebelakangan ini. Adakah anda rasa ia turut mengubah siri Gran Turismo dalam beberapa cara?
Yamauchi: Sudah tentu. Saya rasa kami menghasilkan kereta sebenar dan masukkan dalam Gran turismo. Anda tahu Gran Turismo berubah dengan segala benda yang berlaku dalam dunia sebenar daripada segi reka bentuk. Tetapi pada masa yang sama, mereka yang bekerja dalam industri kereta sekarang adalah mereka yang membesar dengan Gran Turismo. Jadi saya rasa kereta yang mereka alami dalam Gran Turismo kini mempengaruhi mereka semasa menghasilkan kereta baru.

Kredit: PlayStation
Adakah anda terlibat dalam penghasilan filem Gran Turismo? Bagaimanakah perkembangannya?
Yamauchi: Saya hanya terlibat dalam penghasilan skrip pertama yang mereka hasilkan untuk filem dan tidak terlibat langsung selepas itu. Jadi saya teruja untuk melihat hasilnya nanti.
Boleh beritahu kereta kegemaran anda? Kalau boleh, berikan tiga kereta yang anda paling gemari.
Yamauchi: Susah juga soalan itu kerana banyak kereta yang menarik di luar sana. Sebagai contoh saya suka pada bentuk Ford GT. Tetapi baru-baru ini lebih banyak kereta yang saya suka, contohnya Cinquecento (Fiat 500), yang sememangnya kereta yang kecil dan hebat. Maksud saya, anda akan sukakan pelbagai jenis kereta. Semasa saya kecil, saya suka kereta yang kelihatan cantik.
Bagaimana pula tentang trek lumba kesukaan anda? Anda seorang pelumba selama beberapa tahun. Trek lumba mana yang anda paling suka? Sudah tentu ada beberapa cabarannya.
Yamauchi: Tidak disangkal lagi, ianya Nürburgring. Tiada litar lain yang menyeronokkan dan ianya berbeza setiap kali ke sana, terdapat perubahan suhu dan cuaca. Setiap kali memandu di sana, ia terasa seperti trek yang berbeza.

Kredit: PlayStation
Sepatah dua kata untuk para peminat dan pembaca kami yang anda ingin sampaikan?
Yamauchi: Kereta merupakan sesuatu yang luar biasa dan belajar untuk memandunya merupakan salah satu pengalaman penting yang boleh anda dapatkan dalam hidup anda. Jadi saya ingin melihat lebih ramai yang menikmatinya.

Itu sahaja hasil temu ramah yang kami boleh kongsikan kepada anda semua. Menarik juga apabila mengetahui pandangan daripada produser Gran Turismo untuk versi VR game. Buatkan kami sendiri ingin mencubanya. Gran Turismo 7 kini tersedia di PlayStation 5 dan PlayStation 4 kalau anda ingin mencubanya! Kami juga telah mengulas game tersebut kalau anda ingin tahu lebih lanjut mengenainya.
Untuk mendapatkan liputan lain mengenai Gran Turismo daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Gran TurismoGran Turismo 7Kazunori Yamauchi


Merle Dandridge menyertai kembali siri rancangan The Last of Us sebagai Marlene!

Berita menarik untuk peminat The Last of Us! Siaran televisyen Amerika, HBO kini telah mengumumkan bahawa mereka akan membawa kembali Merle Dandridge ke siri rancangan tersebut. Merle Dandridge yang memegang watak Marlene dalam game The Last of Us, akan kembali sebagai ketua Fireflies, iaitu pergerakan penentang yang berjuang untuk kebebasan dari kezaliman rejim tentera.

Queen Firefly returns. Honored, @Naughty_Dog @HBO https://t.co/vb84IaR21b

— Merle Dandridge (@MerleDandridge) May 27, 2021

Merle Dandridge akan bergabung dengan pelakon seperti Pedro Pascal sebagai Joel, Bella Ramsey sebagai Ellie, dan Gabriel Luna sebagai Tommy. Pencipta “Chernobyl“, Craig Mazin akan menulis dan menghasilkan siri ini bersama Neil Druckmann, iaitu penulis serta pengarah kreatif di sebalik The Last of Us.

Selain itu, Dandridge yang juga pelakon suara dalam game tersebut, baru-baru ini dilihat bersama Kaley Cuoco dalam “The Flight Attendant” sebagai ejen FBI Kim Hammond di HBO Max. Beliau juga akan muncul di Apple TV Plus dalam siri drama “Truth Be Told” bersama Kate Hudson dan Octavia Spencer.

Di samping itu, Dandridge sebelum ini telah berlakon di pentas, membintangi sebagai Pharaoh dalam persembahan Manhattan Concert Productions mengenai “Joseph and the Amazing Technicolor Dreamcoat“, dan telah tercalon untuk Grammy kerana karyanya, iaitu Broadway “Once on This Island”. Beliau turut melakonkan suara dalam “Uncharted 4: A Thief’s End“, “Dota 2“, “Half-Life 2” dan “Everyone’s Gone to Rapture” yang dimenanginya semasa BAFTA 2016.
Akhirnya, pemimpin Fireflies kita kembali dalam siri ini! Bagi yang berminat untuk membaca liputan kami mengenai The Last of Us, boleh tekan sahaja pada pautan yang tersedia.
Sumber: Variety
Jangan lupa untuk ikuti kami di TikTok!
  @gamersantaimy
Tags: HBOMerleTLOU


Kenali SpatialLabs Dengan Lebih Mendalam — Interview Bersama Jane Hsu dari Acer! [GDC2023]

Kita telah diperkenalkan dengan SpatialLabs sejak 2021. Nampaknya teknologi tersebut sudah diletakkan pada peranti gaming Predator. Semasa acara Games Developers Conference 2023, kami berpeluang untuk bercakap dengan Jane Hsu, Head of Business Development, Spatial Computing Product BU di Acer tentang SpatialLabs. Tanpa membuang masa, berikut adalah hasil temu ramah kami bersamanya!

Bolehkah anda menjelaskan tentang pengumuman yang dibuat seminggu lalu di mana anda mendedahkan tentang update SpatialLabs dan profil baharu yang sedang dikerjakan?
Jane Hsu: Setakat ini kami mempunyai 70 game yang dibangunkan di TrueGame, dan kemudian kami masih cara untuk menyediakan lebih banyak game setiap bulan.

Satu perkara yang baru kami selesaikan pembangunan ialah panggil Unity dan Unreal TrueGame Base Profile. Kerana game menggunakan game engine ini, mereka berkongsi pipeline rendering yang serupa. Dengan Base Profile menjaga beberapa hal umum -tetapi setiap game adalah berbeza- kami boleh meluangkan lebih banyak masa dan mengubah suai, dan mengoptimumkan prestasi, dan melakukan banyak ujian, supaya boleh menumpukan perhatian pada tugas tersebut untuk memastikan bahawa kami sentiasa memberikan pengalaman terbaik
Tetapi sebagai contoh Base Profiles jenis ini, kami bekerjasama dengan Square Enix. Mereka baru-baru ini mengeluarkan Octopath Traveler II terbaharu, dan kami mendapat game itu dua minggu sebelum keluaran rasmi mereka, dan profil 3D dilakukan dalam masa tiga minggu. Pada masa [game] dikeluarkan, kami hampir bersedia untuk pengalaman 3D.
Dan ini adalah situasi menang-menang. Studio dan pemaju game ini menggunakan Unity atau Unreal, kami benar-benar boleh mempercepatkan proses untuk menyokongnya pada hari pertama.

Kita melihat banyak syarikat mengeluarkan port game konsol pada PC gara-gara prestasi pasaran game konsol yang mula menurun. Adakah ia membantu SpatialLabs mendapatkan lebih banyak game pada konsol?
Jane Hsu: Cara saya melihatnya, saya tidak akan mengatakan ia trend tetapi kerana kekurangan perkakasan. Pembangun di studio mula memahami bahawa sebenarnya game PC juga boleh memberikan pengalaman berkualiti tinggi.
Saya fikir ketika itu kerana konsol PC, mereka hanya menumpukan pada grafik game, dan mereka cenderung untuk memberikan pengalaman yang lebih baik dari segi prestasi grafik. Tetapi kini, seluruh industri PC bergerak dengan begitu pantas, terutamanya rendering dan grafik. Saya melihat perubahan seperti itu, bukan sahaja daripada PS Studios, tetapi juga Xbox. Microsoft juga memberi dan mendapatkan semua game yang tersedia ke platform Windows.
Saya rasa, terima kasih kepada kuasa rendering dan cara ia bergerak, ia pasti membantu dengan menyediakannya untuk kami mencipta pengalaman SpatialLabs, kerana buat masa ini kami benar-benar berasaskan Windows.

Adakah anda mempunyai sebarang game akan datang yang boleh dikongsikan dengan kami yang sedang dikerjakan?
Jane Hsu: Saya akan kata banyak game AAA, beberapa retro. Sebagai contoh, saya boleh memberitahu ialah Diablo III, itu satu contoh bagus. Untuk yang akan datang, kami ingin [memberitahu anda], tetapi kami belum mendapat peluang untuk bercakap dengan studio lagi, jadi lihat dahulu. Kami ingin melihat bagaimana kami juga boleh mendapatkan judul baru akan datang.
Berapakah kuasa pengkomputeran yang diperlukan oleh SpatialLabs berbanding pemaparan 2D tradisional?
Jane Hsu: Untuk perkakasan kami, kami memerlukan dua pandangan, kan? Kami memerlukan satu untuk mata kiri, dan satu untuk mata kanan, jadi anda akan render dua imej. Itu 2K [resolusi] bagi setiap mata, jadi lihat apa untuk render game dalam 4K, dan kemudian itulah jumlah kuasa pengkomputeran.
Katakan anda bermain God of War, yang kami sokong, maka ya, anda memerlukan mesin yang sangat berkuasa. Tetapi jika anda bermain Octopath Traveler II, maka itu memerlukan lebih sedikit [kuasa pengkomputeran].
Kami mendapati bahawa Predator Helios 300 SpatialLabs Edition, mereka menghadkannya pada 60Hz, adakah ia boleh untuk pergi lebih tinggi daripada itu?
Jane Hsu: Kami ingin melakukannya, tetapi ia juga bergantung jika anda memerlukan sistem prestasi yang lebih tinggi bukan? Itu pastinya sesuatu yang kami sedang lihat sekarang, untuk melihat bagaimana kami boleh mendapatkan frame rate yang lebih tinggi.
Adakah anda fikir harga untuk produk untuk SpatialLabs masa ini lebih kepada bahagian premium?
Jane Hsu: Sudah semestinya, ya.

Lebih premium produk, lebih tinggi tahap entri. Jika saya ingin membeli produk tersebut, saya perlu mengeluarkan wang yang banyak untuk mencuba. Jika halangannya lebih rendah, maka lebih ramai orang akan mendapat mencuba produk ini. Apakah pendapat anda tentang harga dan adakah anda fikir ia akan menjadi lebih murah pada masa hadapan?
Jane Hsu: Saya rasa anda boleh melihatnya dalam dua cara. Satu ialah adakah kita mempunyai pengalaman yang cukup baik yang boleh dijenamakan sebagai pengalaman premium? Untuk itu, saya fikir kami melakukan kerja yang cukup baik, dari segi kualiti visual dan kemudian semuanya. Anda mendapat kualiti visual 3D yang sangat tajam dan sangat baik, dan untuk pengalaman itu, ya, ia sememangnya premium. Tetapi ini tidak bermakna kami sentiasa menetapkannya pada harga premium, bukan?
Saya fikir pada masa ini, bukan sahaja keperluan sistem, tetapi juga pengeluaran modul 3D. Kami sedang bekerjasama dengan rakan kongsi kami untuk melihat bagaimana kami boleh meningkatkan kadar hasil, dan kemudian juga mengurangkan harga untuk pengeluarannya.
Tetapi pada masa ini, saya perlu mengakui bahawa ia adalah proses pengeluaran yang sangat maju. Jadi malangnya, dalam tempoh 12 bulan akan datang, saya akan mengatakan bahawa ia mungkin masih dalam julat kos untuk modul 3D.
Kita lihat dalam masa tiga hingga lima tahun lagi, ia boleh menjadi sesuatu yang sangat biasa kepada sesiapa sahaja.

Memandangkan SpatialLabs mengambil kira pengesanan muka, adakah anda mempunyai sebarang masalah dengan orang yang mempunyai ciri berbeza seperti saiz mata atau warna kulit yang berbeza-beza? Jika ya, bagaimana anda mengatasi masalah tersebut?
Jane Hsu: Ya, itu sangat menarik. Kerana untuk pengesanan, kami telah melalui begitu banyak kerana kami memang [mempunyai masalah itu pada satu ketika]. Kami mendapati bahawa kami tidak mempunyai sokongan yang mencukupi untuk memahami seperti ton kulit yang lebih gelap, atau cara kami boleh menavigasinya, dan pada masa itu kami juga menghadapi masalah dengan topeng.
Apabila mula menggunakan teknologi, kami mengesan [tracking] seluruh muka. Dan kemudian apabila anda memakai topeng, terutamanya jika topeng hitam, kami akan menghadapi masalah dengan itu.
Nasib baik, bahagian yang terbaik ialah pembelajaran mesin, jadi kami boleh terus melatih algoritma untuk memahami dengan lebih baik. Jadi kami mula meletakkan lebih banyak variasi, seperti orang yang memakai topeng. Kami mula melatih algoritma dengan orang yang mempunyai ton kulit yang lebih gelap, wajah Asia, semua jenis etnik.
Kadang-kadang anda mendapati bahawa anda tidak mempunyai liputan lengkap untuknya, tetapi bahagian baik tentang teknologi ini adalah anda boleh melatihnya. Kami sentiasa boleh memasukkan lebih banyak variasi atau lebih jenis orang yang berbeza, malah topeng.
Kini dengan algoritma yang terlatih, kami boleh menyokong orang yang memakai topeng dengan sangat baik.

Apabila bercakap tentang 3D, VR atau apa sahaja yang berkaitan dengannya, terdapat ramai orang yang mengalami 3D motion sickness. Bagaimanakah SpatialLabs mengurangkan masalah seperti ini?
Jane Hsu: VR sedikit berbeza, seperti motion sickness, ia disebabkan latency. Dan apabila dalam VR, anda seperti diliputi sepenuhnya dalam dunia yang berbeza daripada realiti, dan anda bergerak, tetapi otak berkata “tidak, anda tidak bergerak”. Di situlah kekeliruan datang dan kemudian otak anda akan menjadi seperti “sesuatu yang tidak kena”.
Itulah sebabnya bagi orang yang sensitif terhadap pengalaman tidak selaras seperti ini, sesetengah deria visual memberitahu anda sedang bergerak, tetapi badan anda berasa seperti tidak bergerak, jadi otak akan keliru dan kemudiannya menimbulkan motion sickness. Itulah sebahagian daripada motion sickness, walaupun kadangkala latency tidak menghalang, anda mempunyai kandungan yang lancar, tetapi sesetengah orang masih akan merasakannya.
Saya fikir 3D adalah berbeza. Saya tahu pada zaman dahulu, apabila kita mempunyai TV 3D atau peranti gaming 3D, sesetengah orang masih berasa 3D motion sickness. Alasan besar adalah kerana; bayangkan napa yang sepatutnya masuk ke mata kanan anda, telah bocor ke mata kiri. Jadi anda mendapat mesej kabur dan bercampur-campur, dan kemudian otak anda mula memproses stereo, dan kemudian anda rasa ia tidak benar-benar sepadan. Di situlah  3D motion sickness datang dengan mata kasar.
Itulah sebabnya kami memperkenalkan eye tracking dan sentiasa memahami di mana mata anda berada, jadi kami memastikan bahawa piksel yang perlu masuk ke mata kiri tidak pergi ke mata kanan anda. Kelebihannya ialah anda tidak mendapat sebarang  3D motion sickness, dan satu lagi perkara lain ialah anda mendapat visual yang sangat tajam, bukan seperti yang anda alami yang tidak tajam dan jelas.
Masalah lain semasa menggunakan SpatialLabs, apabila memiringkan kepala atau menggerakkan kepala sedikit, pasti imejnya tidak lagi sepadan. Adakah cara untuk menyelesaikan masalah itu?
Jane Hsu: Ada dua perkara tentang ini. Yang pertama, ini bukan tentang pergerakan kepala, ini mungkin kerana mata keluar dari jangkauan “eye tracker”. Terdapat jarak yang terhad pada pelaksanaan tracker pada laptop kerana anda mempunyai bezel yang begitu nipis. Jadi lensa kamera mempunyai medan pandangan yang mungkin tidak akan dapat menampung semua pergerakan yang anda lakukan.
Terdapat juga perkara lain tentang 3D adalah apabila anda melihat 3D dari sisi, ia akan hilang. Ia akan hilang, tidak kira sama ada ia menjejaki mata anda atau tidak kerana apabila ia datang kepada kanta “lenticular”, reka bentuk kanta ”lenticular” akan memberi anda kotak, di mana anda sebenarnya boleh melihat secara 3D. Jika anda berada di luar julat itu, ia tidak akan mendapat kedudukan mata anda dengan betul.
Jadi ya, masih terdapat perkara yang mengehadkannya seperti sedemikian. Saya tidak akan mengatakan ia mengenai penjejakan, sebaliknya had paparan terhadap modul 3D. Ia tidak meliputi semua sudut, dan jika anda berada di luar skrin, maka anda akan mempunyai had untuk melihat 3D.

Adakah anda mempunyai apa-apa yang anda fikir perlu kami ketahui atau apa-apa yang anda ingin beritahu kami?
Jane Hsu: Saya hanya ingin mengatakan bahawa kami berada di GDC untuk memahami bagaimana komuniti game, seperti game producer dan art design merasakan teknologi SpatialLabs ini.
Satu soalan yang sering saya terima adalah sama ada perkara seperti SpatialLabs ini telah tersedia di pasaran. Dan saya mengatakan ya dan mereka tidak percaya dengan jawapan saya. Mereka merasakan yang teknologi ini hanyalah sebuah konsep kerana ia sangat futuristik dan ia tidak merasakan sesuatu perkara yang patut berlaku sekarang.
Ia benar-benar menarik kerana stereo 3D pastinya bukan teknologi baharu. Tetapi apa yang saya lihat ialah apabila anda memperkenalkannya, kemudian mendapat pengalaman yang tidak hebat, seperti yang anda katakan. Ia mungkin berasa kabur apabila anda merasakan pada masa lalu, orang akan rasa sakit 3D dan lain-lain.
Kami fikir ia adalah masa yang tepat untuk semua teknologi ini, dengan prestasi sistem jauh lebih baik daripada lima tahun lalu, dan kemudian juga panel dengan 4K, “eye tracker”, “Machine Learning AI”. Semua perkara ini disatukan dan benar-benar boleh memberikan pengalaman yang sangat baik.
Walaupun mereka berkata “Baiklah, saya hanya ingin tahu jenis stereo 3D”, mereka menyedari ia sebenarnya tidak seperti yang mereka sangkakan, dan semua orang terpesona. Saya fikir bagi mereka, ia benar-benar pengalaman bermain game yang futuristik.
Saya sangat teruja dan saya sangat tidak sabar untuk melihat komen mereka atau apa yang mereka lihat teknologi ini boleh membawa mereka. Ramai daripada mereka hanya bertanya kepada kami “Apa yang perlu kami lakukan untuk menjadikan game kami menjadi seperti ini.”
Saya rasa kami benar-benar mendapat perhatian mereka dan tanda kelulusan mereka. Jadi, saya sangat gembira berada di sini dan mendapat maklum balas langsung daripada komuniti gamer.

Itu sahaja yang kami boleh kongsikan kepada anda kali ini. Terima kasih banyak-banyak kepada Jane Hsu kerana menjawab soalan-soalan kami. Untuk anda yang ingin melihat maklumat lanjut mengenai SpatialLabs atau produk Acer yang lain, boleh ke laman web rasmi mereka.
Jangan lupa untuk ikuti kami di TikTok!
  @gamersantaimy
Tags: Jane HsuSpatialLabs


Berita besar tentang Digimon bakal didedahkan pada isu Julai V-Jump!

Julai akan menjadi bulan yang penuh dengan berita gembira bagi peminat Digimon. Semalam, bahagian “Digimon Corner” di isu terbaru V-Jump berkata dan mengusik pembaca bahawa “sesuatu yang besar akan berlaku” di isu bulan depan majalah tersebut. Malangnya, butiran tentang apakah berita besar ini masih tidak didedahkan. Berita ini mungkin berkaitan dengan Digimon Survive, yang sudah lama kami tidak dengar berita sejak pertengahan 2018. Satu lagi kemungkinan ialah berita ini berkaitan dengan filem Digimon Adventure yang bakal keluar pada tahun 2020.

New Digimon Adventure Film Releases Early Spring 2020 In Japan, Here’s Its First Teaser Image https://t.co/YVlJyeaOrA pic.twitter.com/nUGpArIlkM

— Siliconera (@Siliconera) March 6, 2019

Seperti yang anda semua tahu, Digimon Survive dijangka keluar pada tahun ini. Ini bermaksud kemungkinan untuk menerima berita tentang game ini sangat tinggi pada bulan depan. Buat masa ini, tidak banyak yang kami tahu, tetapi Bandai Namco telah memberi pandangan mereka tentang permainan video ini.
Sempena ulang tahun ke-20 anime Digimon, Digimon Survive memberi peminat peluang untuk menyertai pengembaraan baru di dunia misteri bersama watak yang direka oleh Uichi Ukumo, dan muzik daripada Tomoki Miyoshi yang terkenal.
Digimon Survive berkisarkan kumpulan remaja, yang diketuai oleh Takuma Momozuka. Kumpulan remaja ini telah sesat semasa school camping trip dan di-transport ke alam lain yang bahay dan dipenuhi raksasa. Ketika mereka berlawan untuk cari jalan pulang melalui alam yang penuh dengan keputusan sukar dan pertarungan sengit, pilihan pemain sepanjang jalan cerita akan mempengaruhi evolution monster allies, dan final ending. Pertarungan ialah dalam bentuk 2D, dalam style klasik SRPG.”

Digimon Survive di dalam development untuk PS4, Xbox One, PC, dan Nintendo Switch. Pada saat artikel ini ditulis, tiada berita tambahan tentang apa-apa port lain. Selain itu, tiada maklumat tentang tarikh keluaran game ini, tetapi kami tahu game ini akan keluar pada tahun.
Sumber – Siliconera
Jangan lupa untuk ikuti kami di TikTok!
  @gamersantaimy
Tags: digimonDigimon AdventureDigimon Survivev-jump


Giveaway Overwatch 2 – Komen untuk menang Watchpoint Pack bernilai RM190!

Baru main Overwatch 2? Tidak banyak skin? Masih lagi gunakan Battle Pass percuma? Ini adalah masa terbaik untuk korang masuk giveaway Overwatch 2 kami dan berpeluang memenangi Watchpoint Pack! Dalam pack ini akan mengandungi Battle Pass Premium Season 1 dan juga pelbagai item menarik seperti 7 Legendary skin (termasuk 2 skin Space Raider), 5 Epic skin dan 2,000 Overwatch Coin!

Dengan adanya Battle Pass Premium, pelbagai lagi ganjaran yang akan diberikan seperti berikut:

Kiriko – Hero support20% XP Battle Pass boost1 Mythic skin5 Legendary skin3 Epic skin1 Highlight intro 3 Play of the game intro5 Weapon charm3 3D textures3 Emote 3 Souvenir6 Pose6 Name card8 Player avatar11 Voice12 Spray paint
Memang menarik betul hadiah yang ditawarkan. Jadi, nak tahu cara-cara untuk memenangi kesemua hadiah tersebut? Jom, ikut langkah-langkah yang kami berikan di bawah:
Langkah 1: Korang kena “LIKE” Facebook Page Gamer Santai

Langkah 2:  Like/Love/Wow post mengenai artikel ini di Facebook kami

Langkah 3: Kongsi artikel ini dan tag 3 kawan
Pastikan posting anda ditetapkan ke “Public”
Langkah 4: Jawab soalan ini di bahagian komen:
Siapakah hero kegemaran korang dalam Overwatch 2 dan kenapa?
Syarat kemasukan dan tarikh pengumuman pemenang
Giveaway akan berakhir pada 23 Oktober 2022 jam 11:59 pmPemenang akan diumumkan pada 24 Oktober 2022 selepas jam 12:00 PM melalui halaman FacebookPemenang perlu membalas dalam masa 24 jam atau kami perlu memilih pemenang baharu.

Apa macam? Mudah bukan nak menang giveaway Overwatch 2 kami. Jadi, jangan lepaskan peluang ini untuk memenangi Watchpoint Pack yang mengandungi Battle Pass Premium Season 1 dan juga pelbagai item menarik seperti 7 Legendary skin (termasuk 2 skin Space Raider), 5 Epic skin dan 2,000 Overwatch Coin!
Jika anda suka kandungan Gamer Santai, jangan lupa singgah untuk baca ulasan & layari media sosial kami!
Jangan lupa untuk ikuti kami di TikTok!
  @gamersantaimy
Tags: GiveawayOverwatch 2


Pra-daftar Final Fantasy VII: The First Soldier sudah bermula!

Nampaknya tarikh pelepasan untuk Final Fantasy VII: The First Soldier tidak lama lagi seperti yang didedahkan semasa TGS 2021. Permainan ini telah diumumkan pada awal tahun ini yang merupakan sebahagian daripara remake baru Final Fantasy VII bersama tajuk lain dalam francais itu. Hari ini, akaun rasmi Twitter permainan telah mengumumkan bahawa pra pendaftaran telah dibuka!

🎊Pre-Registration Begins🎊Pre-registration is now available on both the App Store and Google Play🎉Pre-register now to be notified as soon as the game is released!Official Site:▶https://t.co/WC8AtWXz4fStore Page:▶https://t.co/eECfYjSpbB#FF7FS #FinalFantasy #FF7R pic.twitter.com/cqyp7dJu31

— FINAL FANTASY VII THE FIRST SOLDIER_EN｜FF7FS (@FFVII_FS_EN) October 27, 2021

Kepada sesiapa yang tidak tahu, permainan ini merupakan sebuah permainan battle royale yang menempatkan pemain dalam posisi calon Askar berwajah segar yang mesti menggunakan kemampuan mereka untuk berjuang hingga mati dalam pertempuran. Pemain yang pra-daftar permainan ini akan mendapat beberapa item menarik jika berjaya mencapai sasaran jumlah pemain. Berikut adalah item-item yang boleh diperoleh dalam permainan:

Selain itu, FFVII The First Soldier juga telah membukan pendaftaran untuk sebuah duta program iaitu First SOLDIER Ambassador Program. Ia merupakan sebuah program di mana peminat FINAL FANTASY VII THE FIRST SOLDIER boleh menjadi wakil rasmi kepada komuniti dan dengan mengeluarkan video permainan dan livestream yang mempamerkan permainan dan betapa seronoknya permainan ini dan membantu permainan berkembang ke tahap yang lebih tinggi. Sudah semestinya anda akan peroleh beberapa kelebihan jika menyertai program ini. Berikut adalah kelebihan program duta ini:

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Banner khas duta dalam permainanMempunyai akses ke saluran duta di server Discord FF7FSMendapat akses awal mengenai maklumat tentang permainan dan aset untuk penghasilan kandunganMempunyai peluang untuk berkomunikasi dengan pasukan FF7FSPeluang untuk terlibat dalam pelaksanaan livestream rasmi, acara, promosi dan sebagainya

Jika anda berminat untuk menjadi duta untuk membantu FINAL FANTASY VII THE FIRST SOLDIER dikenali ramai,  anda boleh lawati laman web rasmi untuk mendaftar untuk program ini. Anda boleh melihat contoh gameplay melalui pautan ini. Jadi, jangan lupa untuk pra-daftar permainan battle royale Final Fantasy ini! Untuk liputan lain mengenai permainan, anda boleh klik pada pautan ini.
 Lihat di sini

Final Fantasy 7: The First SoldierPublisher: Square EnixRelease Date TBCAndroid, iOS
Final Fantasy 7: The First Soldier merupakan game battle royale untuk peranti mudah alih yang berlangsung 30 tahun sebelum peristiwa Final Fantasy 7.

Jangan lupa untuk ikuti kami di TikTok!
  @gamersantaimy


[TGA 2021] Trailer Sonic the Hedgehog 2 dan Sonic Frontier didedahkan! SEGA terus maju dengan francais Sonic!

Trailer rasmi untuk filem Sonic the Hedgehog 2 telah pun didedahkan semasa acara The Game Awards 2021 (TGA 2021). Filem ini akan ditayangkan pada 8 April 2022 di pawagam. Berikut adalah trailer tersebut:

Idris Elba akan berlakon sebagai Knuckles dalam filem akan datang manakala Colleen O’Shaughnessey akan memainkan semula wataknya sebagai Tails. O’Shaughnessey telah menyuarakan watak itu sejak siri animasi Sonic Boom 2014.

Studio Paramount Pictures mengumumkan pada Mei 2020 bahawa ia sedang menghasilkan sekuel kepada filem Sonic the Hedgehog tahun lepas, dengan Jeff Fowler kembali sebagai pengarah, dan Pat Casey dan Josh Miller sebagai penulis skrip. Neal H. Moritz, Toby Ascher, dan Toru Nakahara dikreditkan sebagai penerbit filem baru, manakala Hajime Satomi, Haruki Satomi, dan Tim Miller dikreditkan sebagai penerbit eksekutif.

Bukan setakat itu sahaja, SEGA telah mendedahkan trailer terbaru untuk francais Sonic the Hedgehog semasa TGA 2021. Trailer itu mengumumkan tajuk rasmi game itu. Sonic Frontiers akan dilepaskan pada 2022 untuk pelbagai platform seperti PlayStation 4, PlayStation 5, Xbox One, Xbox Series X|S, Switch, dan PC.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Sonic Mania, permainan utama terbaru dalam francais telah dilepaskan pada Ogos 2017 untuk PS4, Xbox One, Switch dan PC. Sonic Colors: Ultimate juga telah dilepaskan beberapa bulan yang lalu jika anda ingin mengalami semula game Sonic Color yang lama dengan penambahan baru.
Untuk segala liputan mengenai TGA 2021, anda boleh membacanya melalui pautan ini.
Jangan lupa untuk ikuti kami di TikTok!
  @gamersantaimy
Tags: Sonic FrontiersSonic the Hedghog 2trailer


Dark Souls Remastred Dilancarkan Sehari Awal di Steam

Korang, nampaknya Steam lancarkan Dark Souls: Remastered sehari awal dari platform lain. Fuh, kiranya korang yang main Dark Souls dekat PC, boleh melekat sepanjang hari, main Dark Souls: Remastered ni awal dari orang lain yang main di Platform lain. Bandai Namco sendiri belum lagi membuat apa-apa pengumuman untuk pelancaran Dark Souls: Remastered di PC, tapi, korang dah boleh beli dekat Steam. Nak lagi best, kepada mereka yang ada Dark Souls, korang boleh upgrade ke Dark Souls: Remastered dengan diskaun 50%. Banyak tu.

Untuk remaster, banyak penambahbaikan yang dilakukan dari segi teknikal. Sebagai contoh, Blighttown, yang aku rasa, sekarang smooth dan tiada lagi FPS drop. Tak macam 1st release dulu. Dark Souls: Remastered masih lagi dalam landasan pelancaran dimana, akan dikeluarkan pada 25 Mei di PlayStation 4 dan juga Xbox One.
Jadi, apa lagi, macam aku cakap, kepada mereka yang main Dark Souls dalam PC, hapgrade Dark Souls korang sekarang dan main, rasai dan alami sendiri perubahan yang dibawa oleh From Software khas untuk korang, kaki yang suka mati awal, dan suka main Dark Souls ni .

Jangan lupa untuk ikuti kami di TikTok!
  @gamersantaimy
Tags: Dark Souls RemasteredPCsteam


Peraturan ketat “Platform X” memaksa pemaju menghadapi pelbagai rintangan untuk promosikan permainan!

Pengasas bersama Neon Doctrine, Iain Garner, telah melancarkan kemarahannya di Twitter terhadap sebuah syarikat besar. Iain Garner tidak pernah secara eksplisit menyatakan nama syarikat tersebut dan sebaliknya merujuk syarikat ini sebagai  “Platform X”, yang merupakan “operator kepada konsol yang sangat berjaya dan tidak memiliki Game Pass”. Ramai yang menjangka dia sebenarnya bercakap mengenai PlayStation.

OK. I am mad enough to burn some bridges. Because honestly, what's the point of a bridge that I am not allowed to cross.

So here is a thread about Platform X. I will not be defining Platform X but it's the operator of a very successful console and does not have Games Pass! pic.twitter.com/OJ2ZJz9BNy
— Iain Garner (@NeonIain) June 30, 2021

Dalam posting di atas, Garner menyatakan bahawa Platform X memerlukan para pemaju untuk melalui pelbagai proses dan merayu bagi apa-apa promosi untuk permainan mereka. Beberapa proses ini termasuk membuat trailer khusus untuk Platform X, menulis catatan blog, dan menghantar borang untuk media sosial.
Sekiranya pihak pemaju tidak dapat menyelesaikan salah satu langkah yang tertera di atas, maka ada cara untuk menjamin bahawa permainan anda akan ditampilkan di platform mereka. Garner mendakwa bahawa pemaju harus membayar $25,000 manakala 30% dari pendapatan permainan akan diberi kepada Platform X.

Oh but don't worry. There is a way to guarantee you get featured! All you need to do is spend a VERY reasonable minimum of 25,000 USD to get featuring. Oh and then 30% of your subsequent earnings….
Bargain!
— Iain Garner (@NeonIain) June 30, 2021

Iain Garner juga menjelaskan betapa sukarnya bagi seorang pemaju indie untuk mengekalkan keseimbangan penjualan pada hari pelancaran dengan Platform X berbanding pelantar lain. Walaupun Xbox dan Steam sering membenarkan penjualan dan promosikan, proses Platform X amat berbeza di mana hanya mereka sahaja yang ada hak untuk menawarkan diskaun bagi permainan. Menurut Garner, tawaran ini juga “sangat terhad”.
Ini menimbulkan masalah apabila pelantar lain menawarkan potongan di luar tempoh pelancaran. Walaupun ada permainan yang lebih murah di pelantar lain, untuk mendapatkan potongan harga diskaun yang sama yang di Platform X nampaknya mustahil bagi pemaju indie. Ini bermaksud bahawa pengguna setia di Platform X kemungkinan besar akan selalu mendapat harga yang paling mahal.

So for any gamers who have wandered in here. Next time you're unhappy about your game never being discounted on Platform X or a game you want not launching on Platform X! Please go and complain to Platform X!
— Iain Garner (@NeonIain) June 30, 2021

Walau bagaimanapun, peraturan ketat ini tidak sepenuhnya unik untuk Platform X sahaja. Sumber kami yang berpengetahuan dalam perkara ini telah mengesahkan bahawa amalan yang sama biasa dilakukan di mana-mana kedai digital, termasuk pasaran mobile seperti Google Play dan Apple App Store. Perkara ini disahkan dalam pergaduhan antara Apple dan Epic Games Store tentang penghapusan Fortnite di kedai digital mereka.
Ini juga satu cara untuk menjaga ekosistem kerana apabila permainan baru memasuki pasaran, ia akan menimbulkan persaingan. Untuk mengelakkan persaingan yang tidak perlu, perkara ini diaplikasikan supaya syarikat yang membiayai perbelanjaan besar untuk permainan mereka kekal dalam posisi yang selamat.
Seterusnya, ramai pemaju indie juga kecewa kerana penjelasan yang diberi tentang aspek promosi dan diskaun tidak dijelaskan dengan betul. Beberapa syarikat besar seperti Sony, Google, dan Youtube melakukan perkara yang sama. Antara contoh yang saya boleh beri adalah apabila Youtube menutup halaman Youtube Wanuxi (rakan media kami) tanpa memberi sebab yang kukuh. Penjelasan penuh ada di SINI.
Garner mengakhiri posting ini dengan memberi mesej kepada para gamer. “Lain kali jika anda tidak gembira kerana permainan tidak pernah menerima diskaun di Platform X atau jika permainan itu tidak dilancarkan di Platform X, sila pergi mengadu ke Platform X.”
Sumber – Twitter@Iain Garner

Jangan lupa untuk ikuti kami di TikTok!
  @gamersantaimy
Tags: GamingIain GarnerindieKonsolPCpemaju permainanplatform permainanPlatform X